open-index/open-wikipedia-markdown huggingface dataset:
ప్రతాప్ భాను మెహతా

**ప్రతాప్ భాను మెహతా** (జననం 1967) ఒక భారతీయ విద్యావేత్త. అతను న్యూ ఢిల్లీ లోని సెంటర్ ఫర్ పాలసీ రీసెర్చ్‌కు అధ్యక్షుడిగా పనిచేశాడు  2017 జూలై నుండి 2019 జూలై వరకు అశోక విశ్వవిద్యాలయానికి వైస్-ఛాన్సలరుగా పనిచేసాడు.

## జీవిత విశేషాలు
ప్రతాప్, జోధ్‌పూర్‌లో రాజస్థానీ జైన కుటుంబంలో జన్మించాడు. అతని ప్రారంభ పాఠశాల విద్య సిమ్లాలోని సెయింట్ ఎడ్వర్డ్స్ పాఠశాల లోను, జైపూర్ లోని సెయింట్ జేవియర్స్ లోనూ జరిగింది. మెహతా ఆక్స్‌ఫర్డ్ లోని సెయింట్ జాన్స్ కాలేజీ నుండి ఫిలాసఫీ, పాలిటిక్స్ అండ్ ఎకనామిక్స్ (పిపిఇ) లో బిఎ, ప్రిన్స్‌టన్ విశ్వవిద్యాలయం నుండి పాలిటిక్స్ లో పిహెచ్. డి పొందాడు.

## కెరీర్
మెహతా అనేక బోధనా పదవులను నిర్వహించాడు. అతను NYU స్కూల్ ఆఫ్ లాలో ప్రొఫెసర్, హార్వర్డ్ విశ్వవిద్యాలయంలో ప్రభుత్వ విజిటింగ్ ప్రొఫెసర్, హార్వర్డ్‌లోని ప్రభుత్వ, సామాజిక అధ్యయనాల అసోసియేట్ ప్రొఫెసర్, కొంతకాలం పాటు జవహర్‌లాల్ నెహ్రూ విశ్వవిద్యాలయంలో ఫిలాసఫీ, లా అండ్ గవర్నెన్స్ ప్రొఫెసరుగా పనిచేసాడు. అతను భారత ప్రధాన మంత్రికి చెందిన జాతీయ విజ్ఞాన కమిషనులో సభ్యుడు. భారత విశ్వవిద్యాలయాలలో ఎన్నికలపై సుప్రీంకోర్టు నియమించిన లింగ్డో కమిటీలో సభ్యుదు. ప్రముఖ భారత ప్రభుత్వ, అంతర్జాతీయ ఏజెన్సీలకు అనేక నివేదికలు తయారు చెయ్యడంలో దోహదపడ్డాడు. అంతర్జాతీయ అభివృద్ధి పరిశోధన కేంద్రం గవర్నర్స్ బోర్డులో ఉన్నాడు. గ్లోబల్ గవర్నెన్స్ పై వరల్డ్ ఎకనామిక్ ఫోరం కౌన్సిల్ వైస్ చైర్మనుగా ఉన్నాడు. అతను NIPFP, NCAER, NIID బోర్డులో కూడా పనిచేశాడు. అతను అమెరికన్ పొలిటికల్ సైన్స్ రివ్యూ, జర్నల్ ఆఫ్ డెమోక్రసీ వంటి జర్నల్స్ ఎడిటోరియల్ బోర్డులో ఉన్నాడు. అతను 2010 మాల్కం ఆదిశేషయ్య అవార్డును,  సాంఘిక శాస్త్రాలకు ఇచ్చే 2011 ఇన్ఫోసిస్ బహుమతినీ (పొలిటికల్ సైన్స్ అండ్ ఇంటర్నేషనల్ రిలేషన్స్) అందుకున్నాడు.

రాజకీయ సిద్ధాంతం, మేధో చరిత్ర, రాజ్యాంగ చట్టం,  భారతదేశంలో రాజకీయాలూ సమాజం, అంతర్జాతీయ రాజకీయ రంగాలలో మెహతా విస్తృతంగా ప్రచురించారు. అతని పాండితీ వ్యాసాలు ఈ రంగంలో ప్రముఖ అంతర్జాతీయ పత్రికల్లోను, అలాగే అనేక సంపుటాలలోనూ వచ్చాయి. అతని ప్రారంభ రచన పద్దెనిమిదవ శతాబ్దపు ఆలోచనల గురించి -ముఖ్యంగా ఆడమ్ స్మిత్ గురించి, మేకింగ్ ఆఫ్ ది ఎన్‌లైటెన్‌మెంట్ గురించీ. ప్రముఖ జాతీయ దినపత్రిక ఇండియన్ ఎక్స్‌ప్రెస్‌కు మెహతా సంపాదకీయ సలహాదారు. అతని కాలమ్‌లు ఫైనాన్షియల్ టైమ్స్, టెలిగ్రాఫ్, ఇంటర్నేషనల్ హెరాల్డ్ ట్రిబ్యూన్, హిందూతో సహా నేక దినపత్రికలలో వచ్చాయి. అమెరికన్ పొలిటికల్ సైన్స్ రివ్యూ, జర్నల్ ఆఫ్ డెమోక్రసీ, ఇండియా అండ్ గ్లోబల్ అఫైర్స్ సహా అనేక అకడమిక్ పత్రికల ఎడిటోరియల్ బోర్డులలో కూడా ఆయన ఉన్నారు.

## వివాదాలు
యుపిఎ ప్రభుత్వ ఉన్నత విద్యా విధానాలకు నిరసనగా మెహతా 2006 లో జాతీయ విజ్ఞాన కమిషన్‌కు రాజీనామా చేశారు.

రాజకీయంగా సంబంధాలున్న బ్యూరోక్రాట్‌ను డైరెక్టర్‌గా నియమించడాన్ని నిరసిస్తూ మెహతా 2016 లో ప్రతిష్ఠాత్మక నెహ్రూ మెమోరియల్ మ్యూజియం & లైబ్రరీ ఎగ్జిక్యూటివ్ కమిటీకి రాజీనామా చేశాడు. నియామకం చేయడంలో ప్రభుత్వం అకాడెమిక్ పరిగణనలను పక్కనపెట్టడంతో కలిగిన అసౌకర్యాన్ని రాజీనామాకు కారణంగా ఆయన ఉదహరించాడు.

ప్రామాణికమైన వనరుల నుండి మాత్రమే వార్తలు చదవడం ప్రస్తుత అవసరమని మెహతా అభిప్రాయపడ్డాడు. ముఖ్యంగా దేశంలోని యువత సమాచారం పొందటానికి, అభిప్రాయాన్ని రూపొందించుకోడానికి కోరా, వికీపీడియా వంటి వెబ్‌సైట్‌లను ఉపయోగిస్తున్నప్పుడు, ప్రత్యేకించి తప్పుడు సమాచారం విస్తరించే సమయంలో ఇది అవసరమని ఆయన భావించాడు.

## మూలాలు


వర్గం:1967 జననాలు
వర్గం:జీవిస్తున్న ప్రజలు
వర్గం:భారతీయ విద్యావేత్తలు
పారాలింపిక్ క్రీడలు

**పారాలింపిక్ క్రీడలు** (**Paralympic Games**) అనగా ఒక ప్రధాన అంతర్జాతీయ క్రీడా ఈవెంట్. శారీరక వైకల్యాలు గల క్రీడాకారులు ఈ గేమ్స్ లో పాల్గొంటారు. వీరిని పారాలింపియన్స్ అంటారు. ఇందు చలనశీల వైకల్యాలు, అంగచ్ఛేదం, అంధత్వం, పక్షవాతం గల  ఆటగాళ్ళు ఉంటారు. వీటిలో శీతాకాలం, వేసవి పారాలింపిక్ గేమ్స్ అని ఉన్నాయి. ఇవి ఒలింపిక్ గేమ్స్ తర్వాతనే జరుగుతాయి. అన్ని పారాలింపిక్ గేమ్స్ ఇంటర్నేషనల్ పారాలిమ్పిక్ కమిటీ (IPC) ద్వారా నిర్వహించబడుతున్నాయి.
## చరిత్ర
thumb|250x250px|2016 సెప్టెంబరు 2న న్యూ ఢిల్లీలో జరిగిన రియో పారాలింపిక్స్ - 2016 లో పాల్గొన్న వారితో ప్రధాని శ్రీ నరేంద్ర మోడీ.
పారాలింపిక్స్ 1948 లో బ్రిటిష్ రెండవ ప్రపంచ యుద్ధ అనుభవజ్ఞుల చిన్న సమావేశం నుండి ఉద్భవించింది. ఈ పారాలింపిక్ గేమ్స్ 21 వ శతాబ్దం ప్రారంభంలో అతిపెద్ద అంతర్జాతీయ క్రీడా కార్యక్రమాలలో ఒకటిగా నిలిచాయి. పారాలింపిక్స్ 1960 లో 23 దేశాల నుండి వైకల్యం ఉన్న 400 మంది అథ్లెట్ల నుండి 2012 వేసవి ఒలింపిక్స్‌లో 100 కి పైగా దేశాల నుండి వేలాది మంది పోటీదారులకు పెరిగింది. పారాలింపిక్ క్రీడలు ఒలింపిక్ క్రీడలకు సమాంతరంగా నిర్వహించబడతాయి. ఐఓసి-గుర్తింపు పొందిన స్పెషల్ ఒలింపిక్స్ ప్రపంచ క్రీడలలో మేధో వైకల్యం ఉన్న క్రీడాకారులు ఉన్నారు. డెఫిలింపిక్స్‌లో చెవిటి అథ్లెట్లు ఉన్నారు.
## పారాలింపియన్లు
పారాలింపియన్లు పలు రకాల వైకల్యాలను కలిగివుంటారు. కాబట్టి వారు పోటీపడేందుకు వీలుగా పారాలింపిక్ క్రీడలు అనేక వర్గాలుగా విభజించబడ్డాయి. వైకల్యాలు ఆరు విస్తృత వర్గాలలో ఉన్నాయి. అవి యాంప్యూటీ, సెరిబ్రల్ పాల్సీ, మేధో వైకల్యం, వీల్ చైర్, దృష్టి లోపం, లెస్ ఆటోరెస్ (దీని అర్థం ఫ్రెంచ్ భాషలో "ఇతరులు".) ఈ వర్గాలు మరింత విభజించబడ్డాయి, ఇవి క్రీడ నుండి క్రీడకు మారుతూ ఉంటాయి.

పారాలింపియన్లు సామర్థ్యం గల ఒలింపియన్లతో సమానంగా కార్యసాధన చేస్తారు. అయితే పారాలింపియన్ల కంటే ఒలింపియన్లు చాలా ఎక్కువ డబ్బును అందుకుంటారు. కొంతమంది పారాలింపియన్లు ఒలింపిక్ క్రీడలలో కూడా పాల్గొన్నారు.
## మూలాలు

## వెలుపలి లంకెలు
వర్గం:పారాలింపిక్ క్రీడలు
వర్గం:క్రీడలు
వర్గం:అంగవైకల్యం
క్యారెట్ (ద్రవ్యరాశి)

**క్యారెట్** (**Carat** - **ct**) అనేది 200 మిల్లీగ్రాములకు (0.2 గ్రా; 0.007055 ఔన్సులు) సమానమైన ద్రవ్యరాశి యొక్క యూనిట్, రత్నాలు, ముత్యాలు కొలుచుటకు ఉపయోగిస్తారు. ప్రస్తుత నిర్వచనమును కొన్నిసార్లు **మెట్రిక్ క్యారెట్** అని పిలుస్తారు, ఇది 1907 లో జరిగిన నాలుగో వెయిట్స్ అండ్ మెజర్స్ జనరల్ సదస్సు నుండి స్వీకరింపబడింది,, ఆ తర్వాత వెంటనే ప్రపంచవ్యాప్తంగా అనేక దేశాలలో అమలులోకి వచ్చింది. అధికారికంగా క్యారెట్ అనేది రెండు మిల్లీగ్రాముల ప్రతి ఒకటి వంద పాయింట్లు లోకి భాగింపబడుతుంది. ఉపవిభాగాలు,, కొద్దిగా భిన్నమైన ద్రవ్యరాశి విలువలు, వివిధ ప్రాంతాల్లో గతంలో ఉపయోగించినవి ఇతరమైనవి. వజ్రాల పరంగా, శ్రేష్ఠ వజ్రం అనేది కనీసం 100 క్యారెట్ల (20 గ్రా) యొక్క ఒక దోషరహిత రాయి.

క్యారెట్ల కోసం అమెరికన్ నేషనల్ స్టాండర్డ్స్ ఇన్‌స్టిట్యూట్ (ANSI) ఎలెక్ట్రానిక్ డేటా ఇంటర్ఛేంజ్ (EDI) ల ప్రామాణిక సంక్షిప్తీకరణ **CD**.

## మూలాలు

వర్గం:ద్రవ్యరాశి ప్రమాణాలు
ఆర్. మాధవన్

**రంగనాథన్ మాధవన్** (జననం 1970 జూన్ 1) ప్రముఖ భారతీయ నటుడు, రచయిత, సినీ నిర్మాత. ఆయన రెండు ఫిలింఫేర్ పురస్కారాలు, ఒక తమిళనాడు రాష్ట్ర ఫిలిం పురస్కారం అందుకున్నారు. దాదాపుగా 7 భాషా సినిమాల్లో నటించిన అతితక్కువ భారతీయ నటుల్లో నటుల్లో ఆయన ఒకరు. కెరీర్ మొదట్లో మాధవన్ టివీ సీరియళ్ళలో చిన్న చిన్న పాత్రలు చేసేవారు. 1996లో జీ టీవీలో బాగా హిట్ అయిన బనేగీ అప్నీ బాత్ సీరియల్ లో కూడా నటించారాయన. ఎన్నో ప్రకటనల్లోనూ చిన్న పాత్రల్లోనూ నటించిన తరువాత మణి రత్నం దర్శకత్వంలో వచ్చిన   తమిళ   సినిమా  అలై పాయుదే(2000)తో  కెరీర్ లో  పెద్దమలుపు  వచ్చింది.  ఆ తరువాత  ఏడాది గౌతం మీనన్ మొదటి సినిమా మిన్నలే, మద్రాస్ టాకీస్ వారి డుం డుం డుం సినిమాలతో రొమాంటిక్ హీరోగా  ప్రసిద్ధి చెందారు మాధవన్. 2002లో తిరిగి మణిరత్నం దర్శకత్వంలోనే కన్నత్తిళ్  ముత్తమిట్టాల్  సిన్మాలో  నటించారాయన. ఆ సినిమాకు,  మాధవన్  నటనకు  విమర్శకుల, ప్రేక్షకుల ప్రశంసలు వచ్చాయి. అదే ఏడాది ఎన్‌. లింగుస్వామి దర్శకత్వంలో నటించిన రన్ సినిమా కమర్షియల్ గా పెద్ద హిట్ అయింది.  
## తొలినాళ్ళ జీవితం
1 జూన్ 1970న బీహార్లోని జంషెడ్‌పూర్ లో తమిళ కుటుంబంలో జన్మించారు మాధవన్. ఆయన తండ్రి రంగనాథన్ టాటా స్టీల్ లో మేనేజ్ మెంట్ ఎగ్జిక్యూటివ్ గా పనిచేయగా, తల్లి సరోజ బ్యాంక్ ఆఫ్ ఇండియాలో మేనేజర్ గా పనిచేసేవారు. ఆయన చెల్లెలు దేవిక యుకెలో సాఫ్ట్ వేర్ ఇంజినీరుగా పనిచేస్తున్నారు. బీహార్ లో పుట్టినా తమిళం మాట్లాడుతూ పెరిగారాయన.
## ఫిల్మోగ్రఫీ
మాధవన్ నటించిన తెలుగు సినిమాల జాబితా:
* చెలి (2001)
* డుం డుం డుం (2001)
* ముంబై మేరీ జాన్ (2008)
* హిసాబ్ బరాబర్ (2025)
## ప్రధాన వ్యాసం
ఆర్. మాధవన్ నటించిన సినిమాలు జాబితా

## మూలాలు



వర్గం:1970 జననాలు
వర్గం:జీవిస్తున్న ప్రజలు
బి.ఎస్.సరోజ

**బి.ఎస్.సరోజ**(జననం:18 నవంబర్ 1929) 1950వ దశకంలో తెలుగు, తమిళ, మలయాళ చిత్రాలలో నటించింది. ఈమె తండ్రి జాన్సన్ మొదటి మలయాళ సినిమా *విగత కుమారన్‌*లో నటించాడు.  ఈమె భర్త టి.ఆర్.రామన్న సౌండ్ ఇంజనీర్‌గా చిత్రసీమలో పనిచేశాడు. 

## వ్యక్తిగత జీవితం
ఈమె 1929, నవంబర్ 18న తిరువనంతపురంలో జాన్సన్, రాజలక్ష్మి దంపతులకు జన్మించింది. ఈమె 4వ తరగతి వరకు చదువుకుంది. తర్వాత ఒక సర్కస్ కంపెనీలో చేరి దేశం అంతా చుట్టివచ్చింది. తర్వాత తమిళ సినిమాలలో జూనియర్ ఆర్టిస్ట్‌గా పనిచేసింది. *జీవితనౌక* అనే మలయాళ సినిమా పూర్తిస్థాయి నటిగా ఈమె తొలి సినిమా. తరువాత ఈమె అనేక సినిమాలలో నటించింది.ఈమె 1949లో టి.ఆర్.రామన్నను వివాహం చేసుకుంది. ఇతడు తమిళసినిమాలలో సౌండ్ ఇంజనీరుగా పనిచేసి తర్వాత దర్శకుడిగా మారాడు. ఈ జంట ఆర్.ఆర్.పిక్చర్స్, వినాయక పిక్చర్స్, గణేశ్ పిక్చర్స్ అనే మూడు నిర్మాణ సంస్థలను ప్రారంభించి సినిమాలను నిర్మించింది. వీరికి ముగ్గురు పిల్లలు. వారు చెన్నైలో స్థిరపడ్డారు.

## చిత్రమాలిక
ఈమె నటించిన కొన్ని తెలుగు సినిమాలు
* ఆడ జన్మ (1951)
* జీవిత నౌక (1951)
* అత్తింటి కాపురం (1952)
* తండ్రి (1953)
## మూలాలు

## బయటి లింకులు
*
*B. S. Saroja at MSI 
*Article on B. S. Saroja

వర్గం:సినిమా నటీమణులు
వర్గం:తమిళ సినిమా నటీమణులు
వర్గం:మలయాళ సినిమా నటీమణులు
వర్గం:తెలుగు సినిమా నటీమణులు
వర్గం:సినిమా నిర్మాతలు
లీలారాణి

**లీలారాణి** 1954లో సినీరంగ ప్రవేశం చేసింది. 1974లో మరణించింది. ఈమె తండ్రి బాపునాయుడు విజయనగరానికి చెందిన డ్రామా కాంట్రాక్టరు.
## ఈమె నటించిన తెలుగు సినిమాలు
* చింతామణి (1956) - చిత్ర
* శ్రీకృష్ణ మాయ (1958)
* ఇల్లు ఇల్లాలు (1972)
* బడిపంతులు (1972)
* భలే మోసగాడు (1972)
* శ్రీ కనకదుర్గ మహిమ (1973)
* గీత (1973)
* జీవన తరంగాలు (1973)
* డబ్బుకు లోకం దాసోహం (1973)
* తల్లీ కొడుకులు (1973)
* వాడే వీడు (1973)
* వింత కథ (1973)
* స్నేహ బంధం (1974)
* కలిసొచ్చిన కాలం (1974)
* జీవితాశయం (1974)

## మూలాలు

## బయటి లింకులు
* 
వర్గం:1974 మరణాలు
వర్గం:తెలుగు సినిమా నటీమణులు
వర్గం:జనన సంవత్సరం తప్పిపోయినవి
అడ్డాల అరవలరాజు

**అడ్డాల అరవలరాజు, ** ప్రముఖ స్వాతంత్ర్యోద్యమ నాయకుడు. పశ్చిమగోదావరి జిల్లా, పూర్వపు కొవ్వూరు తాలూకా ధర్మవరం గ్రామానికి చెందిన అరవలరాజు జిల్లాలో జాతీయోద్యమాన్ని పెంపొందించిన నాయకుల్లో ఒకరు. 1920ల్లో గాంధీ ఇచ్చిన సహాయనిరాకరణోద్యమ పిలుపుతో ఉద్యమంలోకి అడుగుపెట్టారు. రెబ్బాప్రగడ మందేశ్వరశర్మ, శనివారపు సుబ్బారావు వంటి స్నేహితులతో స్వాతంత్ర్యోద్యమంలో చురుగ్గా పాల్గొన్నారు. గాంధీ పిలుపుననుసరించి కొవ్వూరు తాలూకాలో జాతీయోద్యమంలోని సహాయనిరాకరణ, ఉప్పుసత్యాగ్రహం, విదేశీ వస్తు బహిష్కరణ, క్విట్ ఇండియా వంటి ఉద్యమాలను దగ్గరుండి నడిపించారు.
## వ్యక్తిగత జీవితం
పశ్చిమ గోదావరి జిల్లాలోని కొవ్వూరు మండలం ధర్మవరం గ్రామంలో అరవలరాజు చినవెంకటరాజు, లక్ష్మీదేవమ్మ దంపతులకు జన్మించాడు.8వ తరగతి వరకు చదువుకున్న అతను వారసత్వ భూముల్లో వ్యవసాయం చేసుకునేవారు. అరవలరాజు గ్రామ పెద్దగా కూడా వ్యవహరించాడు.

## జాతీయోద్యమం
1920లో మహాత్మాగాంధీ సహాయనిరాకరణ ఉద్యమ పిలుపుతో అతను తన స్నేహితులు మందేశ్వరశర్మ, సుబ్బారావులతో కలసి జాతీయోద్యమంలోకి ప్రవేశించాడు  గాంధీజి త్రివిధ బహిష్కరణోద్యమాన్ని తాలూకాలో ప్రచారం చేశారాయన. తాళ్ళపూడి, ప్రక్కిలంక మలకపల్లి, ధర్మవరం, చాగల్లు గ్రామాల్లో మద్యపాన నిషేధానికి విశేష కృషి చేశాడు. విదేశీ వస్తు బహిష్కరణ ఉద్యమంలో భాగంగా ఎన్నోసార్లు నిడదవోలు, కొవ్వూరు ప్రాంతాల్లో విదేశీ వస్త్రాల కుప్పలను తగులబెట్టారు. వందలకొద్దీ తాటిచెట్లను నరికించి, కల్లు గీయనివ్వకుండా వినూత్న రీతిలో మద్యపాన నిషేధ ఉద్యమాన్ని నడిపారు అరవలరాజు.

## మూలాలు

వర్గం:మూలాల అందజేత ప్రాజెక్టు
వర్గం:స్వాతంత్ర్య సమర యోధులు
క్యారెట్ (స్వచ్ఛత)

**[[క్యారట్|క్యారెట్]]** (**Carat**) అనేది బంగారం మిశ్రమాలకు కొలత యొక్క ఒక యూనిట్. స్వచ్ఛమైన బంగారం అంటే 24 క్యారెట్ల బంగారం, స్వచ్ఛమైన బంగారంలో 99.9 శాతం బంగారం ఉంటుంది. ఈ సందర్భంలో, ఒక క్యారెట్ బంగారం అంటే మిశ్రమలోహంలో ఇరవై నాల్గవ భాగం బంగారం అని, మిగిలిన 23 భాగాలు ఇతర లోహాలు అని చెప్పవచ్చు. స్వచ్ఛమైన బంగారం మృదువైనది, స్వచ్ఛమైన బంగారాన్ని అనేక ప్రయోజనాల కోసం నేరుగా ఉపయోగించలేము.

నిజమైన బంగారం అంటే క్యారెట్. కానీ బంగారానికి రేటు అధికంగా ఉండడం వలన క్యారెట్ లను కొనలేకపోతున్నారు. కల్తీ లేని బంగారం అంటే క్యారెట్ మాత్రమే.

వర్గం:కొలత ప్రమాణాలు
ప్రేమతో రా

***ప్రేమతో రా*** () విజయలక్ష్మి ఆర్ట్ పిక్చర్స్ పతాకంపై టి. త్రివిక్రమరావు నిర్మాణ సారథ్యంలో ఉదయశంకర్ దర్శకత్వంలో 2001, మే 1న విడుదలైన తెలుగు సినిమా. వెంకటేష్, సిమ్రాన్ హీరోహీరోయిన్స్ గా నటించిన ఈ సినిమాకి మణిశర్మ సంగీతం అందించారు. ఉదయ్ శంకర్ దర్శకత్వంలో వెంకటేష్, సిమ్రాన్ హీరోహీరోయిన్స్ గా నటించిన కలిసుందాం రా సినిమా తరువాత వచ్చిన ఈ సినిమాపై భారీ అంచనాలు పెరిగాయి. కానీ, ఈ సినిమా బాక్సాఫీస్ వద్ద విజయం సాధించలేకపోయింది.

## కథ
చందు (వెంకటేష్), విజయ్ (సురేష్) అన్నదమ్ములు. ధనవంతుల కుటుంబానికి చెందిన వీరిద్దరిలో పెద్దవాడైన విజయ్ బిజినెస్ వ్యవహారాలు చూసుకుంటుంటాడు. చిన్నవాడైన చందు జులాయిగా తిరుగుతుంటాడు.

విజయ్ సంధ్య (ప్రేమ) అనే అమ్మాయిని ప్రేమిస్తుంటాడు. ఊటికి వెళ్లిన చందు గీత (సిమ్రాన్) ను చూసి మొదటి చూపులోనే ప్రేమిస్తాడు. ఆమెను ఎలాగైనా దక్కించుకోవాలనుకుంటాడు. కాని అదంత ఈజీ కాదని తెలుసుకున్న చందు, గీతను అకట్టుకోవడానికి వివిధ రకాలుగా ప్రయత్నిస్తుంటాడు. ఒకరోజు చందు తన ప్రేమను గీతకు చెప్తాడు. గీత అంగీకరిస్తుంది. ఆ సమయంలో ఇద్దరు దగ్గరవుతారు.
మరుసటి రోజు గీతకు చెప్పకుండా తన అన్న పెళ్ళికోసం చందు హైదరాబాద్ కి వచ్చేస్తాడు. పెళ్ళి సమయంలో సంధ్య, గీతను తీసుకొచ్చి.. గీత తన చెల్లి అని, చందు మోసం చేశాడని చెపుతుంది. అంతేకాకుండా విజయ్ తో పెళ్ళిని తిరస్కరిస్తుంది.

చందు తన తప్పు తెలుసుకొని, తను చేసిన పనికి పశ్చాత్తాపడుతుంటాడు. సంధ్య దగ్గరికి వెళ్లి, తనను క్షమించమని అభ్యర్థిస్తాడు. దాంతో సంధ్య, చందుకి ఒక అవకాశం ఇస్తుంది. ఆరు నెలలకాలంలో చందు మారితే, చందు గీతల పెళ్ళి చేస్తానంటుంది. చందు మారి గీతను ఎలా ఒప్పించాడు అనేదే మిగిలిన సినిమా.

## నటవర్గం

* వెంకటేష్ - చందు
* సిమ్రాన్ - గీత
* సురేష్ - విజయ్
* ప్రేమ - సంధ్య 
* మురళీ మోహన్ - చందు తండ్రి
* సుజాత - చందు నానమ్మ
* కోట శ్రీనివాసరావు - చందు తాతయ్య
* బ్రహ్మానందం - హోటల్ సర్వర్
* ఆలీ - చందు స్నేహితుడు
* ఎల్బీ శ్రీరాం
* ఏ.వి.ఎస్ జ్యోతిష్యుడు
* ప్రసాద్ బాబు 
* సుబ్బరాయ శర్మ 
* జూనియర్ రేలంగి 
* గౌతంరాజు 
* మిఠాయి చిట్టి 
* గాదిరాజు సుబ్బారావు 
* మహేష్ - జగన్
* నవీన్ 
* శ్రీహర్ష 
* రిచా  (అతిథి పాత్ర)
* ఆషా సైని - అనిత
* ఇషా కొప్పికర్ - శ్వేత
* మింక్ బ్రార్ - భారతి 
* రమాప్రభ 
* రాధ 
* ఇందు ఆనంద్ 
* బండ జ్యోతి
* మధురీసేన్ - గీతా స్నేహితురాలు
* కల్పనా రాయ్

## పాటలు

సంగీతం మణిశర్మ. అన్ని హిట్ పాటలే. ఆదిత్య మ్యూజిక్ ద్వారా విడుదలయ్యాయి.

## మూలాలు

వర్గం:2001 తెలుగు సినిమాలు
వర్గం:వెంకటేష్ నటించిన సినిమాలు
వర్గం:సిమ్రాన్ నటించిన సినిమాలు
వర్గం:కోట శ్రీనివాసరావు నటించిన సినిమాలు
వర్గం:బ్రహ్మానందం నటించిన సినిమాలు
వర్గం:ఆలీ నటించిన సినిమాలు
వర్గం:మణిశర్మ సంగీతం అందించిన సినిమాలు
వర్గం:ఉదయ్ శంకర్ దర్శకత్వం వహించిన సినిమాలు
వర్గం:టి. త్రివిక్రమరావు నిర్మించిన చిత్రాలు
వర్గం:సురేష్ నటించిన సినిమాలు
వర్గం:ప్రేమ (నటి) నటించిన సినిమాలు
వర్గం:మురళీమోహన్ నటించిన సినిమాలు
వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:కల్పనా రాయ్ నటించిన సినిమాలు
వర్గం:సుజాత నటించిన సినిమాలు
వర్గం:రమాప్రభ నటించిన సినిమాలు
ఇన్శాట్-3డీఆర్

**ఇన్శాట్-3డీఆర్ ** ఉపగ్రహాన్ని భారతీయ అంతరిక్ష పరిశోధన సంస్థ (ఇస్రో) రూపకల్పన చేసి తయారు చేసింది.ఇన్శాట్ శ్రేనికి చెందిన ఉపగ్రహాలను వాతావరణ అద్యాయనం చెయ్యుటకై అంతరిక్ష కక్ష్యలో ప్రవేశపెట్టారు.వాతావరణ పరిసశోధన, అద్యాయనానికై ఇంతకు ముందు కల్పన-1, ఇన్శాట్-3A, ఇన్శాట్-3D ఉపగ్రహాలను ప్రయోగించారు, అవి 10 సంవస్తరాలుగా అంతరిక్షంలో నిర్దిష్ట అక్షాంశంలో నిర్దిష్ట కక్ష్యలో ప్రదక్షిణలు చేస్తూ సేవలందిస్తున్నాయి. 
2013 జూలై 26 న ఫ్రాన్సులోని ఫ్రెంచిగయనా అంతరిక్ష కేంద్రంనుండి, ఫ్రన్సు అంతరిక్ష సంస్థ సహకారంతో అంతరిక్ష కక్ష్యలో ఇన్శాట్-3డీఉపగ్రహాన్ని ప్రవేశపెట్టారు.అయితే కొన్ని సాంకేతిక కారణాల వల్ల ఈ ఉపగ్ర్హం సేవలు నిలచి పోవడం వలన, ఆ లోటును భర్తీ చేయుటకు ఇన్శాట్-3డీఆర్ ఉపగ్రహాన్ని అంతరిక్ష కక్ష్యలో ప్రవేశపెట్టుచున్నారు.
## ఇన్శాట్-3డీఆర్ ఉపగ్రహ వివరాలు
ఇన్శాట్-3డీఆర్ ఉపగ్రహన్ని కేవలంభూమి మీది వాతావరణ సమాచారాన్నే కాకుండ సముద్రం మీదివాతావరణాన్ని అధ్యాయనం చెయ్యటానికి, భూమి ఉపరితలం పై, సముద్రజలాలవాతావరణంలో ఏర్పడె విప్పతులను గుర్తించి ముందుగానే సమాచారం అందించుటకై తయారు చేసారు.ఈ ఉపగ్రహంలో 6-ఛానల్ ఇమేజరు,9-ఛానల్ సౌండరు అనే శాస్త్రీయ పరికరాలను, మెట్రోలాజికల్ డాటారిలే ట్రాన్స్‌ఫాండర్సు (డీఆర్‌టీ) శాటిలైట్ ఏయిడెద్ సెర్చ్ అండ్ రిసోర్స్ (ఎస్‌ఏఏస్‌ అండ్ ఏర్) అనే శాస్త్రియ పరికరాలను కూడా ఉపగ్రహంలో అదనంగా అమర్చారు.ఈ ఉపగ్రహంలో అమర్చిన 6 ఛానల్ ఇమేజరు ద్వారా భూమిపైన, సముద్రజలాలపైన జరిగే మార్పులను పొటోతీసి పంపెటందుకు ఉపయోగిస్తారు.ఈ ఉపగ్రహం కూడా భూమికి 36 వేల కిలోమీటర్ల ఎత్తులో ప్రదక్షణలు చేస్తూ సేవలందిస్తుంది.

ఉపగ్రహం బరువు:2211 కిలోలు.ఉపగ్రహంసేవలు అందించు జీవితకాలం 10సంవత్సరాలు.ఉపగ్రహకొలతలు 2.4X1.6X1.5 మీటర్లు, విద్యుత్తు ఉత్పత్తికై రెండు సౌరఫలకాలు కల్గిఉన్నది.సౌరఫలకలు 1700వాట్ల విద్యుత్తును ఉత్పత్తి చేయు సామర్ధ్యం కల్గి ఉన్నాయి.90ఏచ్ కెపాసిటీ లిథియం అయాన్ బ్యాటరీ ఉపగ్రహంలో అమర్చారు.ఉపగ్రహం కై అయినఖర్చు 50కోట్లు.ఈఉపగ్రహన్ని అంతరిక్షంలో ప్రవేశపెట్టూ వాహకనౌకకు అయిన ఖర్చు 160 కోట్లు.

## ఉపగ్రహ ప్రయోగం
ఇన్శాట్-3డీఆర్ ఉపగ్రహాన్ని జీఎస్‌ఎల్‌వి-F05 ఉపహ్రగ వాహకనౌకసాయంతో 2016, సెప్టెంబరు 8 వతేది, గురువారము సాయంత్రం 4:50గంటలకు నింగిలోకి విజయవంతంగా ప్రయోగించారు.అనుకున్న విధంగా 1,023 సెకన్లకు భూసమాంతర బదిలీ క్షక్యలో,170 కిలోమీటర్ల పెరోజి,35,975 కి.మీ అపోజీలో,20.61 డీగ్రీల కోణంలో ప్రవేశపెట్టారు.

## ఇవికూడా చూడండి
*జీఎస్‌ఎల్‌వి-F05 ఉపహ్రగ వాహకనౌక
*ఇన్శాట్- 4CR ఉపగ్రహం
*ఇన్శాట్-1B ఉపగ్రహం
*ఇన్శాట్-2E ఉపగ్రహం
*ఇన్శాట్-3A ఉపగ్రహం
*ఇన్శాట్-3D ఉపగ్రహం
*ఇన్శాట్-4B ఉపగ్రహం

## మూలాలు/ఆధారాలు

## మూలాలు

వర్గం:కృత్రిమ ఉపగ్రహాలు
వర్గం:ఇస్రో తయారుచేసిన ఉపగ్రహాలు
వర్గం:ఇస్రో ప్రయోగించిన ఉపగ్రహాలు
వర్గం:ఇన్శాట్‌ శ్రేణి ఉపగ్రహాలు
సుఖ్వీందర్ సింగ్

**సుఖ్విందర్ సింగ్** (జ. జులై 18, 1971) ఒక ప్రముఖ నేపథ్య గాయకుడు. హిందీలోనే కాక అన్ని ప్రముఖ భారతీయ భాషల్లో పాటలు పాడాడు.

మణిరత్నం దర్శకత్వంలో వచ్చిన బహుభాషా చిత్రం *దిల్ సే* లో *ఛయ్య ఛయ్యా* పాటతో వెలుగులోకి వచ్చాడు. ఈ పాట పాడినందుకు గాను 1999 లో ఫిల్మ్ ఫేర్ పురస్కారం కూడా అందుకున్నాడు. స్లమ్‌డాగ్ మిలియనీర్ చిత్రం లో ఆస్కార్ పురస్కారం పొందిన *జై హో* పాట కూడా సుఖ్విందర్ సింగ్ పాడినదే.

## జీవిత విశేషాలు
సుఖ్విందర్ పంజాబ్ లోని అమృత్‌సర్ లో జన్మించాడు. ఎనిమిదేళ్ళ వయసులోనే మొదటి సారిగా వేదికపై పాడాడు.

## మూలాలు

## బయటి లంకెలు
*అధికారిక వెబ్సైటు
*

వర్గం:1974 జననాలు
వర్గం:తెలుగు సినిమా నేపథ్యగాయకులు
వర్గం:హిందీ సినిమా నేపథ్యగాయకులు
వర్గం:ఫిలింఫేర్ పురస్కార విజేతలు
వర్గం:హిందీ సినిమా సంగీత దర్శకులు
వర్గం:తమిళ సినిమా నేపథ్యగాయకులు
వర్గం:కన్నడ సినిమా నేపథ్యగాయకులు
దేశీయ విమానం

**దేశీయ విమానం** (**Domestic flight** - **డొమెస్టిక్ ఫ్లైట్**) అనగా అదే దేశంలో రాక పోకలు జరిపే పౌర విమానయాన పరిధిలో గల వాణిజ్య విమానం యొక్క రూపం. దేశీయ విమాన సేవలు అందించే విమానశ్రయాలను దేశీయ విమానాశ్రయాలు]] అని పిలుస్తారు. దేశీయ విమానాలు తరచుగా నాన్-స్టాప్ విమానాలు, కానీ తప్పనిసరేమి కాదు. దేశీయ విమానాలు అత్యధికంగా అంతర్జాతీయ విమానాల కన్నా తక్కువ ఖరీదుకే సేవలు అందిస్తాయి. కొన్ని అంతర్జాతీయ విమానాలు దేశీయ విమానాల కంటే తక్కువ ధరకే సేవలు అందించగలవు, కారణమేమంటే విభిన్న దేశాలలోని నగరాల మధ్య దూరం తక్కువగా ఉండటం.

## మూలాలు

వర్గం:విమానాలు
యోధాన యోధులు

**యోధాన యోధులు** 1961, సెప్టెంబరు 14వ తేదీ వినాయక చవితి సందర్భంగా విడుదలైన ఒక డబ్బింగ్ సినిమా. కె. శంకర్ దర్శకత్వంలో తెరకెక్కిన ఈ చిత్రం లో ఎస్. వరలక్మి, ఎం. ఎన్. రాజం ప్రధాన పాత్రలు పోషించారు. ఈ చిత్రానికి సంగీతం జి. అశ్వద్ధామ సమకూర్చారు. 

## తారాగణం

* ఎస్.వరలక్ష్మి
* ఎం.ఎన్.రాజం 
* పి.ఎస్.వీరప్ప 
* ఎస్.ఎస్.రాజేంద్రన్ 
* కమలా లక్ష్మణ్ 

## సాంకేతిక వర్గం

*దర్శకుడు: కె.శంకర్ 
*రచన: మహారథి 
*సంగీతం: అశ్వద్ధామ 
*గీత రచయితలు: నారపరెడ్డి, శ్రీరామ్ చంద్, వర ప్రసాదరావు, సుంకర 
*నేపథ్య గానం: సి.గోవిందరాజన్, నిర్మల, కె.రాణి,వైదేహి , ఎ.పి.కోమల, రఘురాం, విజయలక్ష్మి, జి.కె.రాజం 
*నిర్మాణ సంస్థ: బాలాజీ ఫిలింస్ 
*విడుదల:14:09:1961.

## పాటలు
# కలనుగని నిన్నలనుగనీ మన ఆశల అలలలో - సి. గోవిందరాజన్, నిర్మల - రచన: నారపరెడ్డి
# కాంతి వోలె కళకళగా కపురమటుల ఘుమఘుమగా - కె.రాణి, వైదేహి - రచన: శ్రీరామచంద్
# కులమూ బలమూ చేరెనుగా అని ఫలమూ బలిగా - ఎ.పి.కోమల - రచన: వరప్రసాద రావు
# గతము నేరవో గతులు మారెనో అభయదానమే లేదో - వైదేహి - రచన: శ్రీరామచంద్
# చిలిపివి రారాజా బంగారు మా రాజా - నిర్మల, వైదేహి - రచన: వరప్రసాద రావు
# టిక్కు టెక్కుల చిట్టి టెక్కు నిక్కు హోయల చిట్టి - కె. రాణి - రచన: సుంకర
# డోలు మేళము కోట్టండహా డప్పు కొట్టి పాడం డహో - కె. రాణి బృందం రచన: సుంకర
# భారతవీరా ఓ భారత వీరా - సి. గోవిందరాజన్,రఘురాం,విజయలక్ష్మి - రచన: శ్రీరామచంద్
# మహిత మహాపవిత్రమానిత ఘనకీర్తి కాంతికళా - వైదేహి, జి.కె. రాజం రచన: సుంకర
# మేఘం శపించెనమ్మా విధి పగచూపెనమ్మా విలయం జలప్రళయం - వైదేహి - రచన: శ్రీరామచంద్
# వీరనివాసం భారతదేశం జగతికి ఆదర్శం నీటికి నిలయం - సి. గోవిందరాజన్ - రచన: శ్రీరామచంద్

వర్గం:1961 తెలుగు సినిమాలు
వర్గం:డబ్బింగ్ సినిమాలు
సింగరి శంకరయ్య

**సింగరి శంకరయ్య** భారత స్వాతంత్ర్యసమరయోధుడు. 
## హైరతాబాదు గణేశ్ ఉత్సవ రూపకర్త
అతను ఒకప్పటి ఖైరతాబాదు కౌన్సిలర్. వీరు ఖైరతాబాదు గణేశ్ ఉత్సవాలకి రూపకర్త. 1954వ సంవత్సరంలో వీరు ఖైరతాబాదు ఉత్సవాలను ప్రారంభించారు. స్వాతంత్ర్య పోరాట సమయంలో బాలగంగాధర్ తిలక్ స్ఫూర్తితో ఖైరతాబాద్‌లో ఈ ఉత్సవాలను ప్రారంభించారు. శంకరయ్య తదనంతరం అతను సోదరుడు సుదర్శన్ ఆ బాధ్యతలను తలకెత్తుకొని అతను కొడుకు సింగరి రాజ్‌కుమార్‌తో కలిసి ఉత్సవాలను నిరాటంకంగా కొనసాగిస్తున్నారు. 1954 సెప్టెంబరు 8న మొట్టమొదటిగా ఒక చిన్న మండపాన్ని ఖైరతాబాద్ లో ఏర్పాటు చేసుకున్నారు. కేవలం వంద రూపాయలలోపు ఖర్చుతోనే ఆ విగ్రహ ప్రతిష్ఠ జరిగింది. ప్రతి ఏడాదీ ఒక అడుగు వంతున విగ్రహం ఎత్తును పెంచాలని అప్పుడే నిర్ణయించుకున్నారు.

అతను 1994లో మరణించాడు.
## మూలాలు

వర్గం:1994 మరణాలు
వర్గం:తెలంగాణ స్వాతంత్ర్య సమరయోధులు
డార్జిలింగ్ తేనీరు

**డార్జిలింగ్ తేనీరు **భారతదేశంలోని పశ్చిమ బెంగాల్ లో  డార్జిలింగ్ జిల్లాకు చెందిన టీ జాతి. బ్లాక్ టీ, గ్రీన్ టీ, వైట్ టీ, ఊలంగ్ టీ వంటి రకాలు కూడా ఇక్కడ పండిస్తారు. ఈ తేనీటి రుచి విచిత్రంగా, వైవిధ్యభరితంగా ఉండటంతో దానికి ప్రాచుర్యం ఎక్కువగా ఉంది. సువాసనాభరిమైన దీని వాసన మత్తుగా ఉండటంతో  ద్రాక్షను గుర్తితెస్తుంటుంది.

భారతదేశంలోని మిగిలిన ప్రదేశాల్లో అస్సామ్ రకమైన పెద్ద ఆకుల్ని పండిస్తుంటారు. కానీ డార్జిలింగ్ లో మాత్రం చైనా దేశంలోని చిన్న ఆకులైన కమెల్లియా సినెన్సిస్ వంటి వాటిని పండిస్తుంటారు.  సాధారణంగా డార్జిలింగ్ తేయాకులను బ్లాక్ టీ కోసం ఎక్కువగా వాడుతుంటారు. కానీ ప్రస్తుతం ఊలుంగ్, గ్రీన్ టీ ఆకులను కూడా పండిస్తున్నారు. ఈ మధ్య వైట్ టీల కోసం కూడా ఎస్టేట్లను పెంచడం కూడా ప్రస్తుతం గణనీయంగా పెరుగుతోంది. 2003 జియోగ్రాఫికల్  ఇండికేషన్స్  ఆఫ్ గూడ్స్ చట్టం అమలు లోకి  వచ్చాకా జిఐ ట్యాగ్ పొందిన మొదటి భారతీయ వస్తువు డార్జిలింగ్ తేయాకే. 

## చరిత్ర
1841లో ఆర్ధర్ కాంప్బెల్ డార్జిలింగ్ లో మొదటిసారి తేయాకు పండించడం ప్రారంభించారు. ఆయన భారత వైద్య సర్వీస్ లో సివిల్ సర్జన్ గా పనిచేసేవారు. 1839లో నేపాల్ లోని ఖాట్మండూ నుంచి డార్జిలింగ్ కు ట్రాన్స్ ఫర్ అయిన ఆయన కుమౌన్ నుంచి చైనా తేయాకులను తెప్పించి పంట వేసి, డార్జిలింగ్ లో ప్రయోగంగా పండించారు. ఇదే సమయంలో బ్రిటిష్ ప్రభుత్వం కూడా టీ నర్సరీలను పెంచడం మొదలుపెట్టింది. అయితే తేయాకు వాణిజ్యపంటగా మాత్రం 1850ల్లో మొదలైంది. 1856లో కుర్సెంగ్ అలుబరీ టీ తోటను, డార్జిలింగ్ టీ కంపెనీలను ఇతరులు స్థాపించారు.

## తేయాకులో రకాలు
సంప్రదాయంగా, డార్జిలింగ్ తేయాకులను బ్లాక్ టీ రకాల్లోకి లెక్క వేస్తారు. డార్జిలింగ్ లో బ్లాక్ టీ, గ్రీన్ టీ, ఊలుంగ్ టీలకు కూడా తేయాకులను పండిస్తున్నారు.
* **మొదటి విడత** పంట మార్చి మధ్యలో వసంత మాసపు వర్షాల సమయంలో పండిస్తారు. ఈ సమయంలో ఆకులు మెత్తగా, లేత రంగులో, లేత వాసనతో తేలికగా ఉంటాయి.
* **మధ్య విడతను** మొదటి, రెండు విడతల మధ్యలో పండిస్తారు.
* **రెండో విడతను** జూన్ లో పండిస్తారు. ఈ సమయంలో పండే ఆకులు పసుపు రంగులో ఉండి, పూర్తిగా తయారై ఉంటాయి. ఈ ఆకుతో చేసే తేనీరు మత్తు వాసనతో ఉంటుంది.
* **రుతుపవనాల** సమయంలో రెండో విడతకు, ఆకురాలు కాలం పంటకు మధ్యలో పండిస్తారు. ఈ ఆకులు తక్కువ రేట్లకు దొరుకుతాయి. వీటి ఎగుమతి కూడా తక్కువే. ఈ ఆకును మసాలా చాయ్ లో కూడా వాడతారు.
* **ఆకురాలు కాలం విడత** సమయంలో వర్షాకాలం తరువాత పండే ఈ తేయాకు లేత వాసనతో, తక్కువ ఘాటుతో, ముదురు రంగుతో ఉంటాయి.

### డార్జిలింగ్ వైట్ టీ
ఎడమ|thumb|లేత బంగారు రంగులో, లేత వాసనతో ఉండే డార్జిలింగ్ వైట్ టీ ఆకులు
డార్జిలింగ్ వైట్ టీ ఆకులు లేత వాసనతో, లేత బంగారు రంగుతో,  మృదువైన  రుచితో ఉంటాయి. నిజానికి కొంత తీపి కూడా ఉంటుంది. ఈ ఆకులు మెత్తగా, తేలికగా ఉంటాయి. అందుకే వీటిని బ్లాక్, గ్రీన్ టీ తయారీలకు ఎక్కువగా వాడరు.

ఈ ఆకులను చేతితో కోసి, చుట్టి, ఎండలో ఎండబెడతారు. ఈ రకంగా తయారు చేయడంతోనే ఈ ఆకులను అరుదుగా భావిస్తారు. డార్జిలింగ్ లో 2000 మీటర్ల ఎత్తులో చల్లని వాతావరణంలో పెరుగుతాయి ఈ ఆకులు. 

### డార్జిలింగ్ ఊలుంగ్
కుడి|thumb|చాక్లెటీ ఊలుంగ్ అయిన డార్జిలింగ్ ఊలుంగ్ తేయాకులు.
డార్జిలింగ్ ఊలూంగ్ తేయాకులో క్లోనల్, చైనా అని రెండు రకాలున్నాయి. చైనా రకం తైవాన్ ఊలుంగ్ రకానికి దగ్గరగా ఉంటుంది. క్లోనల్ రకం మాత్రం దీనికి పూర్తి విభిన్నంగా ఉంటుంది.

## మూలాలు

వర్గం:పశ్చిమ బెంగాల్
వర్గం:డార్జిలింగ్
వర్గం:పానీయాలు
తెలంగాణ కళారాధన-2016

తెలంగాణ గ్రామీణ సాంస్కృతిక కళారూపాలు పునర్జీవం పొందే దిశగా తెలంగాణ రాష్ట్ర భాషా సాంస్కృతిక శాఖ ప్రతి సంవత్సరం తెలంగాణ కళారాధన పేరిట సాంస్కృతికశాఖ కళలు, కళారూపాల ప్రదర్శనలు నిర్వహిస్తుంది. తెలంగాణ రాష్ట్ర భాషా సాంస్కృతికశాఖ సంచాలకుడు మామిడి హరికృష్ణ ఈ కళారాధనను జరిపించారు.

## ప్రదర్శించిన కళలు

## చిత్రమాలిక

File:Oggu Mahosthavam in Telangana Kalaradhana-2016 06.jpg|thumb|ఒగ్గు మహోత్సవం
File:Oggu Mahosthavam in Telangana Kalaradhana-2016 07.jpg|thumb|ఒగ్గు మహోత్సవం
File:Oggu Mahosthavam in Telangana Kalaradhana-2016 09.jpg|thumb|ఒగ్గు మహోత్సవం
File:Sangeetha Nritya Mahotsavam in Telangana Kalaradhana-2016 04.jpg|thumb|సంగీత నృత్య మహోత్సవం
File:Sangeetha Nritya Mahotsavam in Telangana Kalaradhana-2016 01.jpg|thumb|సంగీత నృత్య మహోత్సవం
File:Sangeetha Nritya Mahotsavam in Telangana Kalaradhana-2016 06.jpg|thumb|సంగీత నృత్య మహోత్సవం
File:Sangeetha Nritya Mahotsavam in Telangana Kalaradhana-2016 08.jpg|thumb|సంగీత నృత్య మహోత్సవం
File:Sangeetha Nritya Mahotsavam in Telangana Kalaradhana-2016 10.jpg|thumb|సంగీత నృత్య మహోత్సవం
File:Sangeetha Nritya Mahotsavam in Telangana Kalaradhana-2016 12.jpg|thumb|సంగీత నృత్య మహోత్సవం
File:Sangeetha Nritya Mahotsavam in Telangana Kalaradhana-2016 11.jpg|thumb|సంగీత నృత్య మహోత్సవం
File:Vaggeyakara Mohotsavam Telangana Kalaradhana-2016 01.jpg|thumb|వాగ్గేయకార మహోత్సవం
File:Vaggeyakara Mohotsavam Telangana Kalaradhana-2016 03.jpg|thumb|వాగ్గేయకార మహోత్సవం
File:Vaggeyakara Mohotsavam Telangana Kalaradhana-2016 05.jpg|thumb|వాగ్గేయకార మహోత్సవం
File:Vaggeyakara Mohotsavam Telangana Kalaradhana-2016 08.jpg|thumb|వాగ్గేయకార మహోత్సవం


## మూలాలు

వర్గం:తెలంగాణ ప్రభుత్వం
వర్గం:తెలంగాణ కళారాధన
వర్గం:తెలంగాణ భాషా సాంస్కృతిక శాఖ
కోట వీరాంజనేయశర్మ

**కోట వీరాంజనేయశర్మ** ప్రముఖ శతావధాని, ఆశుకవి. 
## జీవిత విశేషాలు
ఇతడు 1913 అక్టోబరు 18వ తేదీన ప్రకాశం జిల్లా (అప్పటి గుంటూరు జిల్లా), మార్టూరు మండలం, నాగరాజుపల్లి అనే గ్రామంలో హనుమాయమ్మ, గురువంభొట్లు దంపతులకు జన్మించాడు. ఇతడిని ఇతని పెద్దనాన్న కోట రామయ్యశాస్త్రి దత్తత తీసుకున్నాడు. వీరాంజనేయశర్మ బాల్యంలో సంస్కృతాంధ్రాలలోని కావ్యాలను, వ్యాకరణాన్ని అధ్యయనం చేశాడు. మెట్రిక్యులేషన్ పరీక్షలో ప్రథమశ్రేణిలో ఉత్తీర్ణుడయ్యాడు. ఇతడు కొంతకాలం కాంగ్రెస్ వలీంటీరుగా ఉండి కాంగ్రెస్ సిద్ధాంతాలను ప్రచారం చేశాడు. తరువాత కొంతకాలం ప్రైవేటు వ్యాపారసంస్థలలో గుమాస్తాగా పనిచేశాడు. కొంతకాలం ప్రింటింగ్ ప్రెస్ మేనేజరుగా పనిచేశాడు. తరువాత ఆరాధన పత్రికకు సహాయసంపాదకుడిగా ఉన్నాడు.

## రచనలు
ఇతడు ఈ క్రింది గ్రంథాలను రచించాడు.
# చిత్రాశ్వీయము
# చిరంజీవి (నాటకం)
# వేదనా నివేదనము (పద్యకావ్యం)
# మధురీ సుధాకరము
# ప్రణతి
# శకుంతల
# ఆర్య చారుదత్త
# సీతాకళ్యాణము
# జాలంధరము
# అశోకవనము
# ముందుదారి
# త్యాగమూర్తి

## అవధానాలు
ఇతడు రెండు శతావధానాలు, 20 శతఘంట ఆశుకవితా ప్రదర్శనలు, సుమారు 750 అష్టావధానాలు చేశాడు. ఇతడు అవధానాలలో పూరించిన పద్యాలు మచ్చుకు కొన్ని:
* సమస్య: మూవురుభార్యలున్న నొకముద్దియ యెక్కువె? జానకీపతీ
పూరణ:  పావనమూర్తి రాజ్యమను భార్య యొకర్తుక నీకు కల్గె నా
పై విమలాంగి సీతయను భార్య యొకర్తుక నీకు గల్గె నా
పై విజిగీష పత్నివలె భాసిలె; నా కృతి పుత్రి నిచ్చునో
మూవురుభార్యలున్న నొకముద్దియ యెక్కువె? జానకీపతీ


* సమస్య: రతికి సిద్ధము గండిక రమణులార
పూరణ: ఇంట గలిగిన పనులెల్ల యిట్టె సలిపి
మన్మథుని మించు భర్తల మనసు నిల్చి
పూజ సలుపంగ వెంటనే పూలతో వి
రతికి సిద్ధము గండిక రమణులార!


* వర్ణన: నేటి దేశ స్థితి
పూరణ: పరమార్థంబిడు వేద కర్మలకు దీపంబార్పినట్లయ్యె సు
స్థిర మర్యాదలు గోతద్రోయబడె సుశ్రీ పూర్ణులౌ వారలన్
పరిహాసమ్ముల పాలుజేసిరి వహవ్వా! భారతంబిప్పుడీ
దురితానేక విభిన్నమార్గముల యందున్ సాగి పాడై చనున్


* దత్తపది: రండ - ముండ - బండ - కుండ అనే పదాలతో భాగవతార్థంలో పద్యం
పూరణ: రండాలోచనలేల మిత్రవరులారా! చల్ది చిక్కాల రా
ముండాడన్, వడి గోప బాలకులు మూపుల్ పొంగగా వచ్చి, తిన్
బండారంబుల నాకు లందు నిడి, క్షుద్భాధన్ వెసన్‌దీర్చి, లే
కుండాడన్ దగదయ్య కృష్ణుగొని రమ్మో యుద్ధవా వెంటనే!


* ఆశువు: విహారయాత్ర
పూరణ: బడికొక రీతి దుస్తు; లటుపై లఘుభోజనపాత్ర, పొత్తముల్ 
తడియకయుందఁ బెట్టెలు, కలంబులు, బస్సుల రాకపోకకై 
పిడికెడు పైస, లా పయిని విందు వినోద విహారయాత్రలున్
బుడుతల విద్య నేఁటి కిటు మూర్తి ధరించెను చిత్ర మెన్నఁగన్.  


## మూలాలు

వర్గం:శతావధానులు
వర్గం:కవులు
వర్గం:అవధానులు
వర్గం:ప్రకాశం జిల్లా రచయితలు
వర్గం:1913 జననాలు
దృశ్య నిఘంటువు

**దృశ్య నిఘంటువు** (**Visual dictionary** - **విజువల్ డిక్షనరీ**) అనేది ప్రధానంగా పదాల యొక్క అర్థం వర్ణించేందుకు చిత్రాలు ఉపయోగించే ఒక నిఘంటువు. విజువల్ నిఘంటువులు తరచుగా పదాల యొక్క అక్షర జాబితాగా ఉంచడానికి బదులుగా థీమ్స్ ఆధారితంగా నిర్వహించబడతాయి. ప్రతి థీమ్ నందు చిత్రం ప్రశ్న లో అంశం యొక్క ప్రతి సంఘటనాంశం గుర్తింపబడటానికి సరైన పదంతో గుర్తింపబడుతుంది. విజువల్ నిఘంటువులు అనేక భాషలలో అంశాల యొక్క పేర్లు అందించే ఏక లేదా బహుభాషాప్రయుక్తములై ఉండవచ్చు.

## ఉదాహరణలు

దస్త్రం:MET DP148183.jpg|బొమ్మలరూపంలో చందమామ, సూర్యుడు, నక్షత్రాలు మొదలైనవి 
దస్త్రం:Parts of the eye-en.svg|కన్ను, కంటి భాగాలు
దస్త్రం:Bildtema dammode.png|వివిధరకాల దుస్తులు


## బయటి లింకులు
*Visual Dictionary Online, the dictionary with a new point of view

వర్గం:నిఘంటువులు
జెమిని

**జెమిని** () సరణ్ దర్శకత్వంలో దగ్గుబాటి వెంకటేష్, నమిత హీరోహీరోయిన్స్ గా 2002లో విడుదలైన తెలుగు చలనచిత్రం. ఈ చిత్రాన్ని ఏ.వి.యం. ప్రొడక్షన్స్ పతాకంపై నిర్మాత ఎమ్ సరవన్ నిర్మించారు. ఈ చిత్రానికి సంగీత దర్శకుడు ఆర్. పి. పట్నాయక్ సంగీతం అందిచారు. కళాభవన్ మణి, రఘుబాబు, పోసాని కృష్ణ మురళి, బ్రహ్మానందం, వేణు మాధవ్, సుధాకర్, కోట శ్రీనివాస రావు, ఆహుతి ప్రసాద్, సుజాత, మురళి తదితరులు ముఖ్యపాత్రాలలో నటించారు. ఈ చిత్రానికి మాతృక 2002లో ఇదే పేరుతో విడుదలైన తమిళ సినిమా. అందులో విక్రం, కిరణ్ రాథోడ్ ప్రధాన పాత్రలు పోషించారు.

## కథ
విజయవాడలోని జెమిని (వెంకటేష్), లడ్డా (కళాభవన్ మణి) అనే ఇద్దరి రౌడీల కథే ఈ సినిమా. లడ్డా తరపు మనిషి జెమిని మనిషిని చంపుతాడు. దాంతో జెమిని గ్యాంగ్ ఆ వ్యక్తిని కనిపెట్టి చంపేస్తారు. ఈ సంఘటనతో వారిద్దరి మధ్య విరోధం ప్రారంభమౌంతుంది.

అదేసమయంలో జెమిని మార్వాడి అమ్మాయిఐన మనిషా (నమిత) ప్రేమలో పడతాడు. మనిషా రాత్రి కళాశాలలో చదువుతుంటుంది. జెమిని కూడా అదే కళాశాలలో చేరుతాడు. అక్కడ ఇద్దరు ఒక్కరినొకరు ప్రేమించుకుంటారు. విజయవాడ కమిషనర్ ఆఫ్ పోలీస్ గా విశ్వనాథ్ (మురళి) వస్తాడు. జెమిని, లడ్దులను పట్టుకోని పోలీస్ స్టేషన్ లో పెడతాడు. అప్పుడు వాళ్ళు  మాములు మనిషులుగా బ్రతుకుతామని విశ్వనాథ్ ని ఒప్పించి, అతని నుంచి అవకాశం పొందుతారు.  జెమిని, లడ్దులు మారారా లేక అలాగే ఉన్నారా...జెమిని, మనిషాల ప్రేమను పెద్దలు అంగీకరించారా లేదా అన్నది మిగతా కథ.

## నటీనటులు

* దగ్గుబాటి వెంకటేష్ - జెమిని
* నమిత - మనిషా		
* కళాభవన్ మణి - లడ్డా
* కోట శ్రీనివాస రావు 
* మురళి - కమీషనర్ విశ్వనాథ్
* బ్రహ్మానందం 
* సుధాకర్		
* వేణు మాధవ్		  	
* ఆహుతి ప్రసాద్
* రంగనాథ్ రెడ్డి 
* వైజాగ్ ప్రసాధ్
* పోసాని కృష్ణ మురళి
* రఘుబాబు
* సూర్య			
* గుండు హనుమంతరావు 
* లక్ష్మీపతి
* కృష్ణ భగవాన్ 
* కాదంబరి కిరణ్ 
* టి.కె. హరి 
* కొండలరావు
* బాబర్ 
* బాలాజీ
* భార్గవ్ 
* రమణ 
* చందు 
* రమేష్
* మురళి 
* మధు 
* రాధాకృష్ణ
* శ్రవణ్ కుమార్ 
* నాగరాజు 
* శ్రీకాంత్ రావు
* అనిల్ 
* పవన్ 
* దేవి చరణ్						
* సుజాత	
* ముంతాజ్ - కామిని
* ఆశాలత 
* ప్రీతి 
* మను శెట్టి

## పాటలు

ఈ చిత్రానికి ఆర్. పి. పట్నాయక్ సంగీతం అందించాడు. అన్ని హిట్ పాటలు. ఆదిత్య మ్యూజిక్ ద్వారా విడుదలయ్యాయి.

## మూలాలు

## ఇతర లంకెలు
*

వర్గం:2002 తెలుగు సినిమాలు
వర్గం:వెంకటేష్ నటించిన సినిమాలు
వర్గం:ఆర్. పి. పట్నాయక్ సినిమాలు
వర్గం:రఘుబాబు నటించిన సినిమాలు
వర్గం:పోసాని కృష్ణ మురళి సినిమాలు
వర్గం:కోట శ్రీనివాసరావు నటించిన సినిమాలు
వర్గం:వేణుమాధవ్ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:ఆహుతి ప్రసాద్ నటించిన సినిమాలు
వర్గం:సుధాకర్ నటించిన సినిమాలు
వర్గం:తెలుగు ప్రేమకథా సినిమాలు
వర్గం:సుజాత నటించిన సినిమాలు
వర్గం:తమిళ సినిమా పునర్నిర్మాణాలు
రీతు వర్మ

**రీతు వర్మ **(జననం:10 మార్చి 1990) తెలుగు సినిమా నటి. కేన్స్ చిత్రోత్సవంలో ప్రదర్శితమైన అనుకోకుండా షార్ట్ ఫిల్మ్ లో చేసిన నటనకు గాను ఆమె పేరొందింది. ఇంజనీరింగ్ పూర్తిచేసిన రీతు షార్ట్ ఫిలింస్ ద్వారా సినిమాల్లో కెరీర్ ప్రారంభించింది. పెళ్ళిచూపులు (2016) సినిమాలో కథానాయిక పాత్రతో ప్రేక్షకుల ప్రశంసలు అందుకున్నది.

## నేపధ్యం
రీతు వర్మ 1990 మార్చి 10న హైదరాబాద్ లో జ‌న్మించింది. ఆమె మల్లారెడ్డి ఇంజనీరింగ్ కళాశాలలో బ్యాచిలర్ డిగ్రీ పూర్తిచేసింది. ఇంజనీరింగ్ అనంతరం డాబర్ గులాబరీ మిస్ రోజ్ గ్లో పేజెంట్ పోటీల్లో పాల్గొని రెండవ స్థానం పొందింది.

## కెరీర్
రీతు వర్మ అనుకోకుండా షార్ట్ ఫిల్మ్ లో నటించడంతో పేరు పొందింది. ఈ షార్ట్ ఫిల్మ్&nbsp;2012లో 48HR ఫిల్మ్ ప్రాజెక్ట్ కాంపిటేషన్ లో ఉత్తమ చిత్రంగా గెలుపొందింది, ఇందులో నటనకు రీతు వర్మ ఉత్తమ నటిగానూ పురస్కారాన్ని పొందింది. 2013లో సినిమా కేన్స్ షార్ట్ ఫిల్మ్ కార్నర్ లో ప్రదర్శితమైంది. అనుకోకుండాలో నటించాకా, ఆమె తొలిగా తెలుగు సినిమా పరిశ్రమలో నటించడం ప్రారంభించింది. *ప్రేమ ఇష్క్ కాదల్* నటిగా ఆమెకు తొలి సినిమా, అందులో కాస్ట్యూం డిజైనర్ పాత్రను పోషించింది. తర్వాత నా రాకుమారుడు సినిమాలోనూ, ఆపైన ఎవడే సుబ్రహ్మణ్యంలోనూ నటించింది. చిన, పిరై తేడియ నాట్కల్ అన్న తమిళ సినిమాల్లోనూ నటితున్నది. 2016లో విజయ్ దేవరకొండ&nbsp;కథానాయకునిగా పెళ్ళిచూపులు సినిమాకు కథానాయిక&nbsp;పాత్ర&nbsp;పోషించింది. ఈ సినిమాలో ఆమె పాత్ర కీలకమైనది కావడం, ఆమె మంచి నటన కనబరడంతో ప్రశంసలు పొందింది.

## ఫిల్మోగ్రఫీ

### సినిమాలు

### టెలివిజన్

## అవార్డులు & నామినేషన్లు

## మూలాలు

## బయటి లింకులు
*  
*  
*  

వర్గం:1990 జననాలు
వర్గం:తెలుగు సినిమా నటీమణులు
వర్గం:జీవిస్తున్న ప్రజలు
వర్గం:తెలుగువారిలో సంగీతకారులు
వర్గం:హైదరాబాదు జిల్లా సినిమా నటీమణులు
ముళ్ల తీగ

**ముళ్ల తీగ** (**Barbed wire** - **బార్‌బెడ్ వైర్**) అనేది దరుల వెంట అంతరాలలో అమర్చడానికి పదునైన అంచులు లేదా కొనలతో తయారు చేసుకొనే స్టీల్ ఫెన్సింగ్ వైర్ యొక్క ఒక రకం. ఇది సరిహద్దులను తెలిపేందుకు, పశువులు, ప్రజలు నిషేధిత ప్రాంతాలకు వెళ్లకుండా నిరోధించడానికి ఉపయోగించబడుతుంది. ముళ్ల తీగను మొదట 19వ శతాబ్దం చివరలో కనుగొన్నారు, వ్యవసాయం, సైనిక అవసరాలలో విస్తృతంగా ఉపయోగించబడింది. భూమి యొక్క పెద్ద ప్రాంతాలకు తక్కువ ఖర్చుతో కూడిన, సులభంగా వ్యవస్థాపించగల ఫెన్సింగ్ పరిష్కారాన్ని అందించగల సామర్థ్యం కారణంగా దీనికి ప్రజాదరణ పెరిగింది. వైర్‌పై ఉన్న పదునైన బార్బ్‌లు జంతువులకు, మానవులకు గాయం కలిగిస్తాయి, కాబట్టి ముళ్ల కంచెతో లేదా చుట్టుపక్కల పనిచేసేటప్పుడు జాగ్రత్త వహించడం చాలా ముఖ్యం. ముళ్ల కంచెలను వాటి ప్రభావాన్ని నిర్ధారించడానికి, జంతువులు లేదా మానవులకు గాయం కాకుండా నిరోధించడానికి సరిగ్గా నిర్వహించడం కూడా చాలా ముఖ్యం.

## ముళ్ల తీగ వలన ప్రయోజనాలు
తక్కువ ఖర్చు: ఇతర ఫెన్సింగ్ ఎంపికలతో పోల్చితే ముళ్ల కంచె చాలా తక్కువ ఖర్చుతో కూడుకున్నది, పెద్ద ప్రాంతాలకు కంచె వేయాల్సిన రైతులకు ఇది తక్కువ ఖర్చుతో కూడుకున్న పరిష్కారం.

ఇన్‌స్టాల్ చేయడం సులభం: ముళ్ల కంచెను ఇన్‌స్టాల్ చేయడం చాలా సులభం, తక్కువ సాధనాలు, పరికరాలతో త్వరగా చేయవచ్చు.

జంతువులను నిరోధిస్తుంది: తీగపై ఉన్న పదునైన బార్బ్‌లు కంచెని దాటడానికి ప్రయత్నిస్తున్న జంతువులకు నిరోధకంగా పనిచేస్తాయి, ఇది పంటలు లేదా ఆస్తికి నష్టం జరగకుండా సహాయపడుతుంది.

భద్రతను అందిస్తుంది: ముళ్ల కంచెను సైనిక స్థాపనలు, జైళ్లు లేదా పారిశ్రామిక సౌకర్యాలు వంటి వాటి చుట్టూ ఉపయోగించవచ్చు, ఇది అదనపు భద్రతను అందిస్తుంది.

తక్కువ నిర్వహణ: ముళ్ల కంచెకు నిర్వహణ అవసరం తక్కువ, ఇది దీర్ఘకాలం పనిచేస్తుంది.

మొత్తంమీద, ముళ్ల కంచె అనేది బహుముఖ, ప్రభావవంతమైన ఫెన్సింగ్ పరిష్కారం, ఇది అనేక ప్రయోజనాలను అందిస్తుంది.

## పరిమితులు
కొన్ని ప్రాంతాల్లో, ముఖ్యంగా నివాస ప్రాంతాలు లేదా పాదచారుల రద్దీ ఎక్కువగా ఉండే ప్రాంతాల్లో ముళ్ల కంచెను ఉపయోగించడంపై చట్టపరమైన పరిమితులు ఉండవచ్చు.

## ఇవి కూడా చూడండి
* కంచె

## మూలాలు

*25,000 km of barbed wire
*Finland begins building 200-kilometre fence along Russian border
*The ‘barbed-wire curtain’ dividing Europe from Russia and Belarus, visualized

వర్గం:కంచెలు
వర్గం:వైర్లు
ప్రేమ (నటి)

**ప్రేమ** (జనవరి 6, 1977) సినీనటి. కన్నడ, తెలుగు, తమిళం, మలయాళ సినిమాల్లో నటించింది. ప్రేమ నటించిన ఓం, యజమాన సినిమాలు కన్నడ సినిరంగంలో అత్యధిక వసూళ్లు చేసిన సినిమాలుగా నిలిచాయి. తన రెండు దశాబ్దాల సినీ జీవితంలో అనేకమంది నటుల సరసన నటించింది. ఆమె విష్ణువర్ధన్, మోహన్ లాల్, దగ్గుబాటి వెంకటేష్, జగపతిబాబు, మోహన్ బాబు, కృష్ణ, శివరాజ్ కుమార్, వి. రవిచంద్రన్, ఉపేంద్ర, సాయికుమార్, రమేష్ అరవింద్ వంటి నటులతో నటించింది.

## వ్యక్తిగత జీవితం
ప్రేమ 1977 జనవరి 6న బెంగుళూర్ లోని కావేరి కొడవ సంఘానికి చెందిన నెరవండ కుటుంబములో జన్మించింది. మహిళా సేవా సమాజ హైస్కూల్ లో ఉన్నత పాఠశాల విద్యను పూర్తిచేసి, బెంగుళూర్ లో ఎస్.ఎస్.ఎమ్.ఆర్.వి. కళాశాలలో డిగ్రీ పూర్తి చేసింది. విద్యార్థినిగా ఉన్న దశలో పాఠశాల, కళాశాల తరపున జాతీయ స్థాయి హై జంప్, వాలీబాల్ పోటీలలో పాల్గొన్నది. ప్రేమ తమ్ముడు నెరవండ అయ్యప్ప క్రికెట్ ఆటగాడు, కర్ణాటక రంజీ ట్రోఫీకి ప్రాతినిధ్యం వహించాడు. ప్రేమ 2006 లో జీవన్ అప్పచు అనే వ్యాపారవేత్త పెళ్ళి చేసుకుంది. కుటుంబ కలహాల కారణండా 2016 మార్చిలో విడాకులకోసం బెంగుళూర్ లోని కుటుంబ న్యాయస్థానంలో పిటిషన్ ను దాఖలు చేసింది.

## పురస్కారాలు
# ఓంకారం - ఉత్తమ నటి, కర్ణాటక స్టేట్ ఫిల్మ్ అవార్డ్, 1996
# ఓంకారం - ఉత్తమ నటి, ఫిలింఫేర్ అవార్డ్, 1996
# దేవి - ఉత్తమ నటి, నంది అవార్డు, 1997
# తూర్పింటి - ఉత్తమ నటి, ఫిలింఫేర్ అవార్డ్, 2001
# ఉత్తమ నటి, ఉదయ అవార్డు
# ఉత్తమ నటి, వీడియోకాన్ అవార్డు
# ఉత్తమ నటి, సినిమా ఎక్స్ప్రెస్ అవార్డు
# చిత్రప్రేమిగల సంఘ అవార్డు
# దేవికారాణి మెమోరియల్ అవార్డు

## చిత్రసమాహారం

## మూలాలు

వర్గం:1977 జననాలు
వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
వర్గం:తమిళ సినిమా నటీమణులు
వర్గం:మలయాళ సినిమా నటీమణులు
వర్గం:బెంగళూరు సినిమా నటీమణులు
ఇందుకూరి చినసత్యనారాయణరాజు

**ఇందుకూరి చినసత్యనారాయణరాజు ** పశ్చిమగోదావరి జిల్లాకు చెందిన ప్రముఖ స్వాతంత్ర్య సమరయోధుడు, గాంధేయవాది. స్వాతంత్ర్యానంతరం కూడా గాంధీజీ సిద్ధాంతాలను పాటించి, ఆదర్శంగా నిలిచిన వ్యక్తి. నరసాపురంతాలూకా పండితవిల్లూరు గ్రామానికి చెందిన సత్యనారాయణరాజు గాంధీజీ ఖద్దరు నిధి కోసం జిల్లా వచ్చినప్పుడు ఆయన మార్గాలు నచ్చి, జాతీయోద్యమంలోకి అడుగుపెట్టారు. ధనవంతుల ఇంటిలో జన్మించిన ఆయన 18 ఎకరాల భూమిని స్వాతంత్ర్యోద్యమ సమయంలో ఖర్చుపెట్టేశారు. ఆచంట ఫిర్కాలో ఎక్కువకాలం డిటెన్యూగా జైలు జీవితం అనుభవించన ఏకైక వ్యక్తి సత్యనారాయణ రాజే. స్వాతంత్ర్యానంతరం వివిధ హోదాల్లో ప్రజాసేవ చేసి, మంచి రాజకీయనాయకునిగా పేరుపొందారు. సత్యం, అహింసను నమ్మి, ఆచరణలో పెట్టి, ఎవరినీ నొప్పించని మనస్తతత్త్వం వంటి లక్షణాల వల్ల సహచరులు ఆయనను 'బుద్ధదేవుడు ' అని సంబోధించేవారు.
## బాల్యం, విద్యాభ్యాసం
నరసాపురం తాలూకా పండితవిల్లూరులో సంపన్న కుటుంబంలో సూర్యనారాయణరాజు, వెంకాయమ్మ దంపతులకు 1906 జూన్ 15న జన్మించారు సత్యనారాయణరాజు. పండితవిల్లూరులోని వీధిబడిలో విద్యాభ్యాసం ప్రారంభించారు ఆయన. 1926లో మార్టేరు హైస్కూలులో ఎస్.ఎస్.ఎల్.సి చదివిన సత్యనారాయణరాజు 13వ ఏట తండ్రి, 23వ ఏట అన్నగారు చనిపోవడంతో ఉన్నత విద్య చదివేందుకు వీలు లేక అక్కడితో చదువు ఆపేశారు. తమ వంశపారంపర్య భూమిలో వ్యవసాయం చేసేవారు సత్యనారాయణరాజు.

## జాతీయోద్యమం
1929లో ఖద్దరు నిధి యాత్ర కోసం జిల్లాకు వచ్చిన గాంధీజీ కారును పండితవిల్లూరులో గ్రామ పెద్దలు ఆపి, వారి నిధికి ఆయనకు ఇచ్చినప్పుడు గాంధీని మొదటిసారి చూశారు సత్యనారాయణరాజు. గాంధీ ఆలోచనలకు, విధానాలకు ప్రభావితులైన రాజు గాంధీ మార్గాన్ని అవలంబించారు. 1930 ఉప్పు సత్యాగ్రహ ఉద్యమంలో పాలకొల్లు, నరసాపురంలలో కల్లు దుకాణాల వద్ద తాగద్దంటూ ఆందోళన చేస్తుండగా పోలీసుల లాఠీఛార్జిలో గాయాలపాలయ్యారు ఆయన.

1933లో కలకత్తాలో శ్రీమతి నెల్లీసెన్ గుప్తా అధ్యక్షతన జరిగిన కాంగ్రెస్ మహాసభకు ప్రతినిధిగా ఉద్ధరాజు రామంతో కలసి సత్యనారాయణరాజు కూడా హాజరయ్యారు. ఆ సమయంలో పోలీసులు అరెస్టు చేయగా 7 రోజులు అలీపూర్ జైలులో ఉన్నారు ఆయన.

1941లో రెండో ప్రపంచ యుద్ధ వ్యతిరేక ప్రచారంలో భాగంగా వ్యక్తి సత్యాగ్రహం చేసేందుకు రాజుకు గాంధీజీ నుంచి అనుమతి లభించింది. దాంతో స్నేహితుడు వెలిచేటి నారాయణతో కలసి 1941 జనవరి 13న పండితవిల్లూరులోని కచేరి సావిడి దగ్గర సత్యాగ్రహం చేశారు ఆయన. ప్రారంభించిన కొన్ని గంటలకే పెనుగొండ పోలీసులు వీరిని అరెస్టు చేశారు. నరసాపురం సబ్ డివిజనల్ మేజిస్ట్రేట్ వీరికి 1941 జనవరి 15 నుండి 3 నెలలు కఠిన కారాగార శిక్ష, 50 రూపాయల జరిమానా విధించగా, ఆయన రాజమండ్రి జైలులో తన శిక్షను అనుభవించారు.

## మూలాలు


వర్గం:మూలాల అందజేత ప్రాజెక్టు
బ్రౌన్ విశ్వవిద్యాలయం

**బ్రౌన్ విశ్వవిద్యాలయం** (**Brown University** - **బ్రౌన్ యూనివర్శిటీ**) అనేది ప్రావిడెన్స్, రోడీ ఐలాండ్, యునైటెడ్ స్టేట్స్ లో ఉన్న ఒక ప్రైవేట్ ఐవీ లీగ్ (Ivy League) పరిశోధనా విశ్వవిద్యాలయం. ఇది 1764 లో "ది కాలేజ్ ఇన్ ది ఇంగ్లీష్ కాలనీ ఆఫ్ రోడీ ఐలాండ్ అండ్ ప్రొవిడెన్స్ ప్లాన్‌టేషన్స్" గా స్థాపించబడింది, బ్రౌన్ సంయుక్త రాష్ట్రాల్లో ఉన్నత విద్య యొక్క ఏడవ పురాతన విద్యాసంస్థ, అమెరికన్ విప్లవానికి ముందు స్థాపించబడిన తొమ్మిది కలోనియల్ కళాశాలల యొక్క ఒకటి.

## మూలాలు

వర్గం:అమెరికా లోని విశ్వవిద్యాలయాలు
గిర్ కేసర్ మామిడి

కుడి|thumb|గిర్ కేసర్ మామిడి రకం.
**గిర్ కేసర్ మమిడి**, భారతదేశంలోని గిర్నర్ పర్వత ప్రాంతాల్లో పండే మామిడి రకం. దీనిని గిర్ కేసర్ అని కూడా అంటారు. మంచి నారింజ పండు రంగులో ఉండే ఈ మామిడి గుజ్జు వల్ల ఈ రకం చాలా ప్రసిద్ధి చెందింది. ఈ రకం మామిడి పండుకు 2011లో భౌగోళిక గుర్తింపు లభించింది.

## చరిత్ర
1931లో వంథలీలో జునాగఢ్ వాజిర్ సేల్ భాయ్ అనే ఆయన మొట్టమొదటిసారిగా ఈ రకపు మామిడి పండ్లను పండించారు. గిర్నర్ పర్వత ప్రాంతంలోని జునాగఢ్ లాల్ దూరీ ఫార్మ్ దగ్గర ఈ మొక్కలను మొదటగా నాటారు. 1934లో జునాగఢ్ నవాబు మహమద్ మహబత్ ఖాన్ 3 బంగారు నారింజ రంగులో ఉన్న ఈ పండు గుజ్జును చూసి, ఇది "కేసర్(కుంకుమపువ్వు)" వంటి రంగు కలిగినది అని అనడంతో ఈ రకానికి కేసర్ అనే పేరు వచ్చింది. గిర్ ప్రాంతంలో పండటం, కేసర్ అని నవాబు కితాబివ్వడంతో దీని పేరు గిర్ కేసర్ గా స్థిరపడిపోయింది.

## పంట
కుడి|thumb|గిర్ అభయారణ్యం దగ్గర్లోని ఓ మామిడి తోట.
ఈ గిర్ కేసర్ మామిడి రకం గుజరాత్లోని సౌరాష్ట్రా ప్రాంతంలో జునాగఢ్,  అమ్రేలీ జిల్లాల్లో దాదాపు 20,000 హెక్టార్ల విస్తీర్ణంలోని తోటల్లో  పండుతోంది. ఏడాదికి దాదాపు రెండు లక్షల టన్నుల మామిడి ఇక్కడ పండుతోంది. గిర్ అభయారణ్య ప్రాంతంలో పండే మామిడి పళ్ళను  మాత్రమే గిర్ కేసర్ మామిడి అంటారు.

వర్షాకాలం తరువాత అక్టోబరు నుంచీ ఈ రకం మామిడి పంట మొదలవుతుంది. ఏప్రిల్ నుంచీ ఈ పళ్ళు మార్కెట్లో దొరుకుతుంటాయి. మామిడి రకాల్లో అత్యంత ఖరీదైన రకాల్లో గిర్ కేసర్ ఒకటి.

## భౌగోళిక గుర్తింపు
గుజరాత్ ఆగ్రో ఇండస్ట్రీస్ కార్పొరేషన్ లిమిటెడ్ గిర్ కేసర్ మామిడిని భౌగోళిక గుర్తింపు ఇవ్వాలని ప్రతిపాదించారు. జునాగఢ్ వ్యవసాయ విశ్వవిద్యాలయం 2010లో అప్లికేషన్ పెట్టగా, చెన్నై భౌగోళిక గుర్తింపు రిజిస్ట్రీ 2011లో జిఐ ట్యాగ్ ఇచ్చింది. గిర్ కేసర్ పేరుతో ఈ ట్యాగ్ లభించింది. గుజరాత్ నుంచి ట్యాగ్ లభించిన మొట్టమొదటి వ్యవసాయ వస్తువు, భారతదేశంలోని రెండో మామిడి రకం ఇదే కావడం విశేషం.

## మూలాలు



వర్గం:భౌగోళిక గుర్తింపులు
వర్గం:పండ్లు
ప్రదీప్

ప్రదీప్ అనే పేరుతో ఉన్న వ్యాసాలు:
* ప్రదీప్ (నటుడు) - జంధ్యాల సినిమాలతో పేరు తెచ్చుకున్న నటుడు
* వాసిరెడ్డి ప్రదీప్ శక్తి - ప్రతినాయక పాత్రలతో పేరు తెచ్చుకున్న నటుడు
* ప్రదీప్ మాచిరాజు - టీవీ వ్యాఖ్యాత
* ప్రదీప్ రావత్ - ప్రతినాయక పాత్రలు పోషించే సినిమా నటుడు
* కవి ప్రదీప్ - హిందీ సినిమా పాటల రచయిత, దాదాసాహెబ్ ఫాల్కే పురస్కార గ్రహీత, 
* కొట్టాయం ప్రదీప్ - మలయాళ సినిమా నటుడు
* ఎ.జి. ప్రదీప్ - క్రికెట్ క్రీడాకారుడు
* ప్రదీప్ చంద్రన్ - మలయాళ సినిమా నటుడు
* ప్రదీప్ ఈశ్వర్ - కర్ణాటక రాజకీయ నాయకుడు 
* ప్రదీప్ కుమార్ (సంగీతకారుడు) - తమిళ సినిమా సంగీతకారుడు
* శరణ్య ప్రదీప్ - వార్తల చదువరి, సినిమా నటి 
* తలప్పిల్ ప్రదీప్ -  ఐఐటి మద్రాసులో ప్రొఫెసరు
* ప్రదీప్ పాణిగ్రాహి - ఒడిశా రాజకీయ నాయకుడు
* ప్రదీప్ మహతో - బీహార్ రాజకీయ నాయకుడు
* ప్రదీప్ భట్టాచార్య - పశ్చిమ బెంగాల్ రాజకీయ నాయకుడు
* ప్రదీప్ రంగనాథన్ - సినిమా నటుడు, దర్శకుడు, నిర్మాత
* ప్రదీప్ పురోహిత్ - ఒడిశా రాజకీయ నాయకుడు
* ప్రదీప్ హేంసింగ్ జాదవ్ - మహారాష్ట్ర రాజకీయ నాయకుడు
* ప్రదీప్ జైన్ ఆదిత్య - ఉత్తర్ ప్రదేశ్ రాజకీయ నాయకుడు 
* టి. ప్రదీప్ - క్రికెట్ ఆటగాడు 
* ప్రదీప్ టామ్టా - ఉత్తరాఖండ్ రాజకీయ నాయకుడు 
* ప్రదీప్ చమోలి - ఉత్తరాఖండ్ క్రికెట్ ఆటగాడు 
* ప్రదీప్ ఐరీ -  నేపాల్ క్రికెట్ ఆటగాడు
* ప్రదీప్ కుమార్ సింగ్ - బీహార్ రాజకీయ నాయకుడు
* నువాన్ ప్రదీప్ - శ్రీలంక క్రికెట్ ఆటగాడు
* ప్రదీప్ దాధే - మహారాష్ట్ర క్రికెట్ ఆటగాడు
* ఆది పినిశెట్టి - ప్రదీప్ అనే పేరు కూడా ఉన్న సినిమా నటుడు
* ప్రదీప్ కుమార్ బెనర్జీ - పశ్చిమ బెంగాల్ ఫుట్‌బాల్ ఆటగాడు
* మంజుల ప్రదీప్ - మానవ హక్కుల కార్యకర్త 
* ప్రదీప్ చౌదరి - ఉత్తర ప్రదేశ్ రాజకీయ నాయకుడు
* ప్రదీప్ జైన్ - క్రికెట్ ఆటగాడు, కోచ్
* ప్రదీప్ పటేల్ - మధ్య ప్రదేశ్ రాజకీయ నాయకుడు
* ప్రదీప్ సుందరం - క్రికెట్ క్రీడాకారుడు
* ప్రదీప్ కుమార్ ఆమత్ - ఒడిశా రాజకీయ నాయకుడు 
* ప్రదీప్ జైస్వాల్ - మహారాష్ట్ర రాజకీయ నాయకుడు
* యు.ఆర్. ప్రదీప్ - కేరళ రాజకీయ నాయకుడు
* సందీప్ ప్రదీప్ - మలయాళ సినిమా నటుడు
* ప్రదీప్ సర్కార్ - సినిమా దర్శకుడు, రచయిత
* ప్రదీప్ కుమార్ యాదవ్ - కరాటే క్రీడాకారుడు
* విద్యా ప్రదీప్ - భారతీయ సినిమా నటి, భారత సంతతికి చెందిన అమెరికా శాస్త్రవేత్త 
* ప్రదీప్ పర్మార్ - గుజరాత్ రాజకీయ నాయకుడు
శ్రీదివ్య

**శ్రీదివ్య** భారతీయ సినిమా, టెలివిజన్ నటి. బాల నటిగా కెరీర్‌ను ప్రారంభించి తెలుగు, తమిళ సినిమాలలో నటించింది. 2006లో వచ్చిన భారతి అనే తెలుగు సినిమాలో నటించిన శ్రీదివ్య, ఉత్తమ బాలనటిగా నంది అవార్డును గెలుచుకుంది.

## జననం
శ్రీదివ్య 1993, ఏప్రిల్ 1న హైదరాబాద్‌ లో జన్మించింది. ఈవిడ అక్క శ్రీరమ్య తెలుగు, తమిళ సినిమాల్లో నటించింది. శ్రీదివ్య కేంద్రియ విద్యాలయంలో చదివింది.

## సినీజీవితం
శ్రీదివ్య మూడేళ్ళ వయసు నుండే నటించడం ప్రారంభించింది. మొదట్లో తెలుగు టి.వి. సీరియల్స్ అయిన శ్రావణ మేఘాలు, తూర్పు వెళ్ళే రైలు సీరియల్స్ లో నటించింది.

2010లో రవిబాబు దర్శకత్వంలో వచ్చిన మనసారా సినిమాలో తొలిసారిగా హీరోయిన్ గా నటించింది. అటుతరువాత 2012లో మారుతి దర్శకత్వంలో వచ్చిన *[[బస్ స్టాప్ (2012 చిత్రం)|బస్ స్టాప్]]* సినిమాలో నటించింది. అది విజయం సాధించింది. మల్లెలతీరంలో సిరిమల్లెపువ్వు సినిమాలో నటించింది. హనుమాన్ జంక్షన్, యువరాజ్, వీడే లాంటి చిత్రాల్లో చైల్డ్ ఆర్టిస్టుగా కూడా చేసింది.

## చిత్రసమహారం

## మూలాలు

వర్గం:తెలుగు సినిమా బాలనటులు
వర్గం:తెలుగు సినిమా నటీమణులు
శివ నాడార్

**శివ నాడార్** (; జననం: జనవరి 14, 1945) ఒక ప్రముఖ భారతీయ పారిశ్రామిక వేత్త, దాత. హెచ్.సీ.ఎల్, శివ నాడార్ ట్రస్టు సంస్థ స్థాపకుడు. 2015 సంవత్సరం నాటికి ఆయన వ్యక్తిగత ఆస్తుల విలువ దాదాపు 13.7 బిలియన్ డాలర్లు. శివ నాడార్ 1970వ దశకంలో హెచ్.సి.ఎల్ ను కంప్యూటర్ హార్డువేర్ సంస్థ గా ప్రారంభించి తరువాత దానిని క్రమంగా ముప్ఫై సంవత్సరాలలో పూర్తి స్థాయి ఐ.టీ సంస్థగా అభివృద్ధి చేశాడు. 2008 లో ఐటీ రంగంలో ఆయన చేసిన కృషికి భారత ప్రభుత్వం పద్మభూషణ్ పురస్కారంతో సత్కరించింది.

## మూలాలు

వర్గం:తమిళనాడు పారిశ్రామికవేత్తలు
వర్గం:1945 జననాలు
కాష్మోరా (అయోమయ నివృత్తి)

#కాష్మోరా (2016 సినిమా) - 2016 తెలుగు సినిమా
# కాష్మోరా (1986 సినిమా) - 1986 తెలుగు సినిమా
షణ్ముఖ శ్రీనివాస్

**షణ్ముఖ శ్రీనివాస్** ఒక తెలుగు సినీ నటుడు, కూచిపూడి నర్తకుడు. 1987లో బాల నటుడిగా తన కెరీర్ ప్రారంభించాడు. స్వర్ణకమలం, శృతిలయలు మొదలైన సినిమాలలో ప్రాముఖ్యం ఉన్న పాత్రల్లో నటించాడు. ఈటీవీలో ప్రసారమైన అన్వేషిత అనే సీరియల్ లో కూడా నటించాడు. నాట్యరంగంలో రాణించినందుకు వెంపటి సీతారామ్మోహనరావు డ్యాన్స్ అకాడమీ పురస్కారం అందుకున్నాడు.

## జీవిత విశేషాలు
షణ్ముఖ శ్రీనివాస్ పశ్చిమ గోదావరి జిల్లా, ఏలూరులో జన్మించాడు. అతని తండ్రి శివరామకృష్ణ. ప్రస్తుతం హైదరాబాదులోని ఫిలిం నగర్ లో నివాసం ఉంటున్నాడు.

## కెరీర్
శ్రీనివాస్ 1987లో చిరంజీవి నటించిన జేబుదొంగ సినిమాలో బాలనటుడిగా తన కెరీర్ ని ప్రారంభించాడు. శృతిలయలు, స్వర్ణకమలం సినిమాలకు గాను ఉత్తమ బాల నటుడిగా నంది పురస్కారాన్ని అందుకున్నాడు.

## నటించిన సినిమాలు

## మూలాలు

వర్గం:తెలుగు సినిమా బాలనటులు
ఎలక్ట్రిక్ టెస్టర్

**ఎలక్ట్రిక్ టెస్టర్** (**Test light** - **టెస్ట్ లైట్**, **voltage tester** - **వోల్టేజ్ టెస్టర్**, **mains tester** - **మెయిన్స్ టెస్టర్**) అనేది ఉపకరణం యొక్క భాగంలో విద్యుత్ ఓల్టేజి ఉన్నదా, లేదా అని గుర్తించడానికి ఉపయోగించే ఎలక్ట్రానిక్ పరీక్షా పరికరాల యొక్క ఒక చిన్న పరికరం. సాధారణంగా దీనిని ఎలక్ట్రిక్ ఉపకరణంలో లేదా విద్యుత్ తీగలలో ఆల్టర్నేటింగ్ కరెంట్ (AC) ఉన్నదా లేదా అని తెలుసుకొనుటకు ఉపయోగిస్తారు.

వర్గం:పరికరాలు
డ్యూజ్ వంతెన

**డ్యూజ్ వంతెన ** లేదా **బైపన్‌జియాంగ్‌ ** చైనాలో నిర్మితమౌతున్న ప్రపంచంలోనే అతి పెద్ద వంతెన. దక్షిణ చైనాలోని బైపన్‌ నదిపై 1854 అడుగుల ఎత్తున నిర్మిస్తున్న బైపన్‌జియాంగ్‌ వంతెన ప్రాథమిక నిర్మాణం పూర్తయింది. నది రెండువైపుల ప్రాంతాన్ని కలుపుతూ వారధి తయారైంది. 2016 చివరి నాటికి దీన్ని పూర్తిచేసి వినియోగంలోకి తేనున్నారు.

## ప్రత్యేకతలు
*ప్రస్తుతం ప్రపంచంలోనే అత్యంత ఎత్తయిన వంతెనగా పేరున్న ‘సి-దు’(1627 అడుగులు) కంటే ఇది 227 అడుగులు ఎక్కువ ఎత్తుంది. 
*బైపన్‌జియాంగ్‌ మొత్తం పొడవు 4,399.6 అడుగులు(1,341 మీటర్లు).
*గుయ్‌జో, యునాన్‌ రాష్ట్రాలను కలుపుతూ నిర్మిస్తున్న దీనివల్ల రెండు రాష్ట్రాల్లోని పలు ప్రాంతాల మధ్య సుమారు 3 గంటల ప్రయాణ సమయం తగ్గుతుంది.
*నిర్మాణానికి పట్టిన కాలం: 3 ఏళ్లు
*నిర్మాణంలో పనిచేసిన ఇంజినీర్లు, సాంకేతిక నిపుణులు: 1000 మంది.

## మూలాలు

## బయటి లంకెలు
*ప్రపంచంలోనే ఎత్తయిన వంతెన

వర్గం:ప్రపంచ వింతలు
వర్గం:చైనాలో వంతెనలు
వర్గం:వంతెనలు
వర్గం:చైనా
వర్గం:తీగల వంతెనలు
మేడిశెట్టి సత్యవతి

**మేడిశెట్టి సత్యవతి** ప్రముఖ రంగస్థల నటీమణి.

## జననం
సత్యవతి, సుబ్బాయమ్మ నారాయణస్వామి దంపతులకు 1936లో ఆంధ్ర ప్రదేశ్ లోని పశ్చిమ గోదావరి జిల్లా, తణుకు లో జన్మించారు.

## రంగస్థల ప్రస్థానం
సత్యవతి, తన 18వ యేట నాటకరంగంలోకి ప్రవేశించి, రంగస్థల నటనను వృత్తిగా స్వీకరించారు. దాదాపుగా 5ం సంవత్సరాలు నాటకరంగంలో ఉండి, అనేక వేల ప్రదర్శనలు ఇచ్చారు. పి.వి. భద్రం 'కూలినకొంప', పెనుగొండ ఫ్రెండ్స్ యూనియన్ 'దరిద్రాయం, మల్లాది సూర్యనారాయణ 'పెదపడుచు' వంటి నాటకాలు తొలినాళ్ళలో సత్యవతికి పేరు సంపాదించిపెట్టాయి. అంతేకాకుండా ఈమె ఎందరినో ప్రోత్సహించి, నటనలో శిక్షణ ఇప్పించారు.

ప్రముఖ సినీనటులు మల్లాది సత్యనారాయణ, రామకృష్ణ, చలం గార్లతో కూడా నటించారు. 'పల్లెపడుచు', 'అన్నాచెల్లెలు', 'కులంలేనిపిల్ల', 'పేదపిల్ల' వంటి నాటకాలలోని పాత్రలు సత్యవతికి మంచి గుర్తింపునిచ్చాయి. మాదాసు నరసింహారావు నిర్వహణలో 'తులసీజలంధర' లో పార్వతి, 'శ్రీకృష్ణ జరాసంధ' లో రాణి, 'కళ్యాణకృష్ణ' లో దాది వంటి పౌరాణిక పాత్రలను కూడా పోషించారు.

ఈమెతోపాటు ఈవిడ కుటుంబంలోని వారంతా నటులుగా మంచి పేరు సంపాదించారు. సత్యవతి కుమార్తె మేడిశెట్టి రాజ్యం రంగస్థల నటిగా మాత్రమే కాకుండా, దర్శకురాలిగాకూడా పేరుపొందారు. రాజ్యం సంస్థలో మల్లాది సూర్యనారాయణ 'లక్ష్మమ్మకథ' చారిత్రాత్మక నాటకంలో ఈవిడ, అత్తగారి పాత్రను పోషించి ప్రేక్షకుల ప్రశంసలందుకున్నారు.

ప్రస్తుతం ప్రభుత్వం ఇస్తున్న పెన్షన్ తో జీవిస్తున్నారు.

## మూలాలు
**మేడిశెట్టి సత్యవతి**, తణుకు తళుకులు (జీవన చిత్రాలు), భదరీనాథ్, 2010, పుట. 85.

వర్గం:తెలుగు రంగస్థల కళాకారులు
వర్గం:తెలుగు రంగస్థల నటీమణులు
వర్గం:1936 జననాలు
వర్గం:పశ్చిమ గోదావరి జిల్లా రంగస్థల నటీమణులు
భద్రాచలం (సినిమా)

**భద్రాచలం** 2001 లో ఎన్. శంకర్ దర్శకత్వంలో విడుదలైన ఒక యాక్షన్ సినిమా. ఇందులో శ్రీహరి, సింధు మేనన్ ప్రధాన పాత్రలు పోషించారు. ఈ చిత్రంలో సుద్దాల అశోక్ తేజ రాసిన **ఒకటే జననం ఒకటే మరణం** స్పూర్తిదాయకమైన పాట చాలా ప్రాచుర్యం పొందినది.
## కథ
Parasuram gets a heart attack when his own student, who wins the taekwondo championship, insults him. His daughter Laxmi then trains an athlete, Bhadrachalam, to win the championship.

## తారాగణం

* శ్రీహరి
* సింధు మేనన్
* విజయ్ చందర్
* రూప
* కోట శ్రీనివాసరావు
* మల్లికార్జున రావు
* బ్రహ్మానందం
* ఎమ్మెస్ నారాయణ 
* బాబు మోహన్
* కజాన్ ఖాన్ 
* ఏవీయస్
* ప్రసాద్ బాబు
* నర్రా వెంకటేశ్వర రావు
* రాజా రవీంద్ర
* గుండు హనుమంత రావు
* గౌతంరాజు
* సన
* వల్లం నరసింహారావు
* నిష

## సాంకేతికవర్గం
* కథ, మాటలు: పోసాని కృష్ణమురళి
* పాటలు: వేటూరి సుందరరామమూర్తి, సుద్దాల అశోక్‌తేజ, చంద్రబోస్
* సంగీతం: వందేమాతరం శ్రీనివాస్
* ఛాయాగ్రహణం: జస్వంత్
* చిత్రానువాదం, దర్శకత్వం: ఎన్.శంకర్
* నిర్మాత: కాట్రగడ్డ లోకేష్
## పాటలు

## మూలాలు

## బయటి లింకులు
* యూట్యూబులో భద్రాచలం పూర్తి సినిమా

వర్గం:2001 తెలుగు సినిమాలు
వర్గం:శ్రీహరి నటించిన సినిమాలు
వర్గం:విజయ్ చందర్ నటించిన సినిమాలు
వర్గం:కోట శ్రీనివాసరావు నటించిన సినిమాలు
వర్గం:మల్లికార్జునరావు నటించిన సినిమాలు
వర్గం:బ్రహ్మానందం నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:బాబు మోహన్ నటించిన సినిమాలు
వర్గం:ఎన్. శంకర్ దర్శకత్వం వహించిన సినిమాలు
వర్గం:పోసాని కృష్ణ మురళి సినిమాలు
వర్గం:వందేమాతరం శ్రీనివాస్ సంగీతం అందించిన సినిమాలు
వర్గం:తెలుగు కుటుంబకథా సినిమాలు
వర్గం:తెలుగు క్రీడల సినిమాలు